text:
Trump okuyita obukubirire ababaka ab’olukiiko olwa ‘Senate’, kiddiridde ekibinja ky’Emmeeri ennwaanyi luvookwaya n’emmeeri zi lubbira okutuuka mu kitundu ekya Korean Peninsula nga kati zirinda kiragiro kya Trump.
Ekibinja ky’Emmeeri ezo ekiyitibwa ‘Armada’, kyavudde mu Guyanja Pacific we zigumba bulijjo ne ziseeyeeya okwolekera Korean Peninsula okugumba ku nsalo ya North Korea, Trump n’alaalika North Korea nti mu Armada kwe bagenda okukitegeerera nti Amerika ekulemberwa Trump tesaagirwako.
Trump nga tannasisinkana babaka ba Senate, yategeezezza nti Armada zimaze okutuuka mu kifo wennyini w’azaagala, kati ensi egenda kutegeera nti Armada kamu ku bubonero akagala obwa kirimaanyi bwa Amerika.
Ekibinja ky’emmeeri ezo kuliko, obwaguuga bw’emmeeri eriko ebisaawe by’ennyonyi ennwaanyi ezisukka mu 50, emmeeri ezikuba mizayiro ez’amaanyi ga nukiriya ezisinga amaanyi wansi w’enjuba, kuliko emmeeri lubbira ezisobola okukuba ensi nga North Korea ne zigisimulayo mu ttaka buli kiramu ne kiziikibwa mu ffuuka nga 80.
Ezimu ku mmeeri ennwaanyi ziruvookwaya eziri mu kibinja ekya ‘Armada’, kuliko, Emmeeri ey’omulembe ne tekinologiya omupya okuli: USS Carl Vinson, Nimitz-class aircraft supercarrier, Emmeeri obwaguuga bbiri eziyitibwa “Guided-missile Destroyers ne ‘Guided-missile cruiser ne Lubbira eyitibwa USS Michigan ng’eno epakiddwamu Mizayiro 164 eza Nukiriya eziyitibwa Tomahawks.
Guno gwe mulundi ogusoose mu bbanga lya myaka mingi ababaka ba ‘Senate’ bonna 100 okuyitibwa mu White House kuba bulijjo, Pulezidenti bw’abeera n’ensonga enkulu gy’ayagala , y’asituka n’agenda ku Capito Hill (kitebe kya Palamenti ya Amerika) n’ayitiramu ababaka.
Trump asuubirwa okuyitiramu ababaka ba ‘Senate’ ensonga ku bya North Korea n’oluvannyuma baminisita be okuli ow’ebyokwerinda Gen. James Mattis, ne Minisita w’ensonga z’ebweru Rex Tillerson n’abalala bongere okulambulula.
Gen. Mattis asangiddwa yaakadda okuva mu kitundu eky’amawanga ga Buwarabu ne Yisrayiri ate Tillerson abadde yaakadda okuva mu mawanga ga Bulaaya nga yatuseeko n’e Russia, Yitale n’awalala nga kigambibwa nti bano Trump yabatumye ku misoni ez’enjawulo ez’okuteekateeka abakulembeze b’amawanga aga Bulaaya ne Buwarabu okwetegekera olutalo oluyinza okubalukawo singa North Korea ereeta essagaliko ku Amerika.
Omumyuka wa Pulezidenti wa Amerika , Mike Pence amaze mu kitundu kya Asia ennaku kkumi ng’atalaaga amawanga okwabadde South Korea, Japan n’amalala bakira gy’abadde asinziira okulaalika North Korea nti ekiseera kyonna egenda kugogolwa ettumba.
Ekitebe ky’Ebyokwerinda ekya Pentagon kyamaliriza Pulaani y’olutalo nga Pulezidenti Trump awa ekiragiro , enteekateeka eriwo yaakukuba North Korea mu nnaku musanvu zokka bagikkakkanye.
NORTH KOREA TETIDDE
Wabula North Korea amampaati tegannagiggwa wadde ng’obubonero bwongedde okweyoleka nti essaawa yokka egenda kukubwa.
Pulezidenti wa North Korea, Kim Jong-un yatuuzizza olukiiko olw’oku ntikko olw’ekibiina ekiri mu buyinza ekya Workers’ Party ne kikkaanyizibwako okuyita abajaasi bonna abaawummula n’abaazirwanako okubeera obulindaala okulwanirira eggwanga lyabwe.
Kim Jong-un yagumizza ab’ekibiina kye nti embeera eri mu nteeko n’ategeeza nti ezo emmeeri ezeewanya Amerika, North Korea erina obusobozi okuzikuba Mizayiro emu buli emu n’ebbira okutuuka ku ntobo y’ennyanja.
Wabula China eri mu kaweefube ow’okulaba ng’embeera tesajjuka kutuuka lutalo kubalakawo nga Pulezidenti wa China Xi Pinping takyaava ku ssimu ne Trump n‘omukulembeze wa North Korea Kim Jong-un ng’akubirira enjuyi zombi zikkakkane.


c: text/html

text:
ORUGANIKYO 22
Yusufu Atekebwa omu Nkomo
YUSUFU akaba ahikize emyaka 17 ey’obukuru obu bamutwaire omu Misiri. Bakamuguza omusaija owakaba namanywa nka Potifa. Potifa akaba nakora ow’omukama wa Misiri ow’akaba namanywa nka Faraho.
Yusufu akaba nakora n’amaani emirimu ya mukama we, Potifa. Obu yakuzire, Potifa akamuha obujunanizibwa bwoona obw’omu nju ye. Baitu, habwaki hati Yusufu atairwe omunkomo? Kinu kikarugirra ha mukazi wa Potifa.
Yusufu obu yakuzire akafooka musaija murungi muno, nahabwekyo mukazi wa Potifa akagonza Yusufu kubyama nawe. Yusufu akamanya ngu kinu kibi muno kandi akaba atarukusobora kukikora. Kinu kikabihiiza muno muka Potifa. Iba obu yagarukire omuka, mukaziwe akamubihirra ngu: ‘Yusufu musaija mubi muno, agondeze kubyama nanyowe!’ Potifa akaikiriza ebya mukazi we, kandi akabihirirwa muno Yusufu. Akaragira bamukwate bamuteeke munkomo.
Omusaija owakaba narolerra enkomo akarora Yusufu okuba musaija murungi. Nahabwekyo nukwo kumuha obujunanizibwa hali abanyankomo abandi. Hanyuma omwambukya n’omwokya bakabihiza Faraho. Boona bakabohwa omunkomo. Kiro, kimu buli omu akaroota ekirooto ekyembaganiza, kwonka bakaba tibarukusobora kukyetegereza. Ekiro ekyakurasireho, Yusufu yabasaba: ‘mungambire ebi murosiire.’ Obu bamazire, Yusufu nakonyerwa Ruhanga akabasoborra amakuru gaabyo.
Hali omwambukya, Yusufu akamugambira ati: ‘Mubiro bisatu noija kusumururwa kuruga omu munkomo, noija kugarukamu kukorra Faraho nkaira.’ Baitu Yusufu akamugambira ati: ‘Obwoliba orugire omunkomo ombazeho hali Faraho, onkonyere kuruga omukikaro kinu.’ Baitu oli omwokyi, Yusufu akamugambira ati: ‘Mubiro bisatu Faraho naija kukutemaho omutwe.’
Mubiro bisatu, ebintu binu byoona bikabaho nkoku Yusufu yagambire. Faraho akatemaho omutwe gw’omwokyi we. Omwambukya akamusumurra yagaruka kuhereza mukama we nkaira. Baitu omwambukya akeberwa kimu Yusufu! Nahabwekyo Yusufu akaikarra kimu omu nkomo.
Okubanza 39:1-23; 40:1-23.

robotstxt: allowed

filter: keep


text:
Embeera eno esinze kweyolekera mu bayimbi abasajja anti kumpi buli muyimbi ow’erinnya olugenda ebweru w’eggwanga okuyimba agenda okudda nga yeefuniddeyo ekyana oba sugammami amuteekamu kkaasi.
Ate bwe kituuse ku bayimbi abato ne kisukka. Olukubayo oluyimba lumu ne lukwatayo ekiddako kuba kufuna nkubakyeyo Omuzungu oba sugammami ng’amuteekamu ssente nga naye bw’amuwa essanyu ly’omu kisenge.
Ekyama abayimbi kye bazudde mu bankubakyeyo
Kino bakikola olw’okwagala okwanguyirwa obulamu obwa bulijjo n’obw’okuyimba engeri gye kwetaaga ssente ennyingi era abasinga bafuna bankubakyeyo ababateekamu ssente.
Abamu babasanga ku byeyo gye baba bagenze okuyimba ne babalaga ssente ezibatengula emitima ate abalala okubakolera ku bizibu byabwe eby’amangu.
Waliwo n’abakazi ababaganza olw’okuba bassereebu nga basuubira nti kino kiggya kubafuula ab’enjawulo bannaabwe babeegombe.
Polomoota omu e Dubai yatugambye nti abayimbi bano bagenda okutuuka gye bagenda okuyimbira, ng’abasajja oba abakazi babeepikira. Bano bamanyi n’okuvuganya nga basasula pulomoota asobole okubawa obudde n’omuyimbi, okusasulira omuyimbi wooteeri mwanaasula oba okumusuza mu maka ge n’oluusi okumutwala okumugulira ebintu. Muno mwe muva laavu ng’ate abalala baba baagala kwesanyusaamu nabo.
Olw’okuba abayimbi baganza abakazi bano nga balina abakyala baabwe kuno, basalawo okubeera nabo mu mukwano ogw’ekyama. Babasisinkana bagenze okuyimba mu mawanga gye bakubira ebyeyo oba nga bazze kuno mu luwummula wabula abalala laavu yaabwe basalawo okugitwala ku ddaala eddala ne babatongoza nga bakyala baabwe.
Ababaganza olwa ssente olumala okufuna kye beetaaga nga babakyawa oba okukola ebintu ebibanyiiza okubeegobako. Kyokka mulimu ababambalidde ne babatabukira olw’okubafera laavu n’okubalyako ssente zaabwe.
Abalala beegomba ndabika yaabwe omuli ffeesi, omubiri, ennyambala n’ebirala. Kituufu bankubakyeo abamu balabika bulungi era beefaako ekireetera abasajja okusikirizibwa okubakwana.
Abamu baganza bankubakyeyo nga kye baagala kufuna kakisa beegatteko nabo n’olwo balubale. Waliwo abakazi abaagufuula omusono okwegatta na buli ssereebu era oluusi bakissaamu ne ssente okulaba nga babafuna.
Dr. Propa ku kyuma ky’avuga. Waggulu y’ennyumba mwe basula.
Abayimbi abafunye mu bankubakyeyo n’Abazungu
Dr. Propa
Ono ye yayimba ‘Omwana w’omwavu’. Ayogerwako ng’omu ku bayimbi abafunye n’okuyimirirawo ku ssente z’abakazi bankubakyeyo.
Okumanya ekintu kino akifunyeemu, kati avuga mmotoka za bbeeyi okuli: BMW, Range Rover, Land Cruiser n’okusula mu maka ag’omulembe e Kajjansi era bw’omusanga nga tomumanyi toyinza butamwesiimisa ssente okumukeera.
Mukazi we ye Patricia nkubakyeyo mu ggwanga lya Austria. Wadde Propa agamba nti eby’obugagga bino babikoze bombi, abamuli okumpi bagamba nti ebbanga lye balabidde Propa ng’ali mu mbeera y’okweyiiya, addiridde mu by’okuyimba nga talina bivvulu bivaamu ssente n’amateeka Patricia ge yamuteekako n’atuuka n’okumugobako mikwano gye. Olumu akola nga maneja we.
Big Eye
Amannya ge amatuufu ye Ibrahim Mayanja. Ono oyinza okugamba nti alina ekyama kyazudde mu bankubakyeyo.
Olwatadde Sheilla Patience amanyiddwa nga Nnaalongo Don Zella maama wa mutabani we n’ayingizzaawo nkusibidde awo.
Abdul Mulaasi
Ono naye bankubakyeyo abafunyemu. Mu 2012 yayanjulwa Fatuma Mugenyi ow’e Bungereza agambibwa okumuteekamu ssente.
Wadde bali mu laavu ey’ewala, batugambye nti Fatuma y’ayimirizaawo Abdul Mulaasi ng’amuweereza ssente n’okumusasulira ennyumba ey’ebbeeyi gy’asulamu e Nyanama.
Fatuma atera okujja n’alaba Abdul ate olumu y’agenda e Bungereza.
Bobi Wine
Ono yazaala mu Safi na Mubiru ow’e London muto wa Jalia Namazzi, mukazi w’omuyimbi Silver Kyagulanyi omwana.
Amawulire gano katono gatabule amaka ga Bobi Wine ne mukyala we Barbie kyokka oluvannyuma ensonga yazigonjoola obufumbo bwabwe ne buddamu okutinta.
Rabadaba
Ono alina abaana babiri mu Sheila Ferguson nkubakyeyo e Bungereza. Mu 2013 baagattibwa ewa DC nga kigambibwa Rabadaba yali ayagala kufuna mpapula ezimukirizisa okufuluma eggwanga n’okufuna obutuuze e Bungereza Sheila gy’alina obutuuze.
Wabula laavu yaabwe yagenda esebengerera mpolampola okutuusa lwe baayawukana ekintu ekyakosa n’okuzza emabega omuyimbi ono.
Coco Finger
Mu 2015 katono amaka g’omuyimbi Moses Okori ‘Coco Finger’ gasasike.
Kyaddiridde okufuna omuwala Sagal Muhamed nkubakyeyo e Girimani ne babeera mu laavu ey’ekyama.
Wabula omuwala ono bwe yategeera nti Coco Finger alina omukazi n’omwana n’atabuka n’ateeka ebifaananyi byabwe nga bali mu mukwano ku ‘Facebook’ ekyamutabula ne mukyala we ow’awaka era kigambibwa nti yanobera ddala ate ne Sagal n’amusuulawo.
Ono yali amuteekamu ssente nga y’amuyamba n’okuzimba ennyumba.
Grace Ssekamatte
Yafuna omukyala Omusiraamu Sophie Keems nkubakyeyo e Bungereza n’amwanjula n’okumusiramula n’afuna n’erinnya lya Sulaiman. Kigambibwa Ssekamatte yali abazizza ssente za Sophie ne famire engagga gy’avaamu. Bano babeerako bombi katono omuwala naddayo ku kyeyo era kigambibwa baayawukana wadde Ssekamatte agamba nti yagenda kusoma. Kati yafunayo omulala Idah Namara.
Ziza Bafana
Ono ali mu nteekateeka za kuwasa muganzi we Irene nkuba kyeyo. Bano baludde nga baagalana wadde nga mu kusooka laavu baali bagitambuliza mu kyama okutuusa lwe basalawo okugiteeka mu lujjudde abantu bagimanye era omuwala ono Bafana amuyimbako mu nnyimba ze ezimu.
Lyto Boss
Ono yagenda okutandika okwagalana ne Cissy Nanyonga nga akyakuba kyeyo e Dubai. Omukyala ono abamu gwe bayita sugammami olw’endabika ye, kigambibwa yamuyimirizzaawo mu buli kimu nga ne myuziki we amuteekamu ssente. Ono yasooka kweyita maneja we okutuusa lwe bazaala bbebi.
Sizzaman
Ono y’omu ku bayimbi ababadde boogerwako nga abaggwaamu nga talina na bivvulu by’amaanyi gye bamupangisa kuyimba. Gye buvuddeko yeewuunyisiza abantu bwe yatandise okulaga ssente n’akola ne situdiyo ku lw’e Salaama nga n’emmotoka avuga ya bbeeyi. Era ennaku zino ennyimba azifulumiza kumu kumu. Omu ku mikwano gye yatugambye nti yafunayo omukazi Omuzungu amuteekamu ssente kyokka ye Sizzaman agamba nti ebintu bino abifunye mu ntuuyo ze.
Moze ne Weasel
Ng’oggyeeko bakyala baabwe abamanyiddwa Lilian Mbabazi owa Moze ne Samira Tumi owa Weasel, bano buli omu abaddeko mu laavu ne nkubakyeyo era kigambibwa bamanyiddwa okucakala n’ebyana mu mawanga gye balaze okuyimba omuli n’abo ababegwanyiza kubanga bassereebu.
Captain Scooter
Ono kigambibwa alina omukazi nkubakyeyo e Dubai amuteekamu ssente era eyamugulira mmotoka mwatambulira n’okumukolera bizinensi endala. Kigambibwa nti gye buvuddeko Captain Scooter yali agugulana n’omuyimbi Layita Laita olw’omukazi Shaki Shaki abeera mu Amerika.
Kazibwe Kapo
Wiiki ewedde omukazi Joweliya Nabuliba nkubakyeyo e Denmark yamutabukidde lwa kumufera laavu n’atuuka n’okumulimba embaga ng’ate kuno alinako omukazi omulala Sharuwa Namakula eyaakamuzaalira.
Guvnor Ace
Ye Ronald Ssemawere ng’ali mu kibiina kya Leone Island ekya Chameleone. Mu August 2015, yeewuunyisa abantu bwe yagattibwa ne nnamukadde, Jonnson Ann Lisa 75, enzaalwa y’e Sweden. Wadde yategeeza nti omukazi ono amwagala, bangi baakiwakanya nga bagamba nti amunoonyako ssente na butuuze bw’e Sweden. Baayawukana ng’afunye omuwala omuto.
Haruna Mubiru
Wadde kati alina ssente n’ebyobugagga ebiwerako, y’omu ku baganza abakazi olwa ssente. Yamala emyaka 4 mu mukwano ne Faridah Nantongo eyali amuteekamu ssente. Faridah yagenda ku kyeyo n’afunirayo omusajja Omuzungu. Naye yagenda okudda nga Kitooke ayingizzaawo Raudah Ssonko mu 2009. Ate mu August 2014, Faridah yaddamu okulabikako ng’apepeya n’omuyimbi King Micheal.
GNL Zamba
Ono abaddeko mu mukwano n’abakyala abawera nga kigambibwa be bamuteekamu ssente. Okuviira ddala mu 2010, nkubakyeyo, Becky Emons Mirembe ow’e Sweden bwe yamusibisa, ensonga baaziyingizaamu laavu nti ssente GNL ze yalya ku Becky ze zaali zibatabudde.
Yafuna omulala, Ruth Gilian naye ne batabuka nga kati alina Omumerika Tamar Michal eyamutwala mu Amerika gye babeera.
Ronny Sitamina
Ono yali muzinyi wa Eddy Kenzo. Y’omu ku batambulira mu bulamu bw’okwagala abakazi bankubakyeyo abalina ssente. Emabegako yali abeera Dubai ne Rhona kyokka agavaayo galaga nti ono yayawukana naye ng’alina mulala.
Abayimbi abalala aboogerwako okutambulira mu bulamu buno kuliko: Eddy Kenzo, Dr Jose Chameleone ne King Saha.
Axess Kayemba
Ono ye Shafiki Kayemba nga naye yali muyimbi mu Leone Island nga kati abeera Thailand gye yafuna omukazi amuteekamu ssente. Agamba nti omukazi ono yamuwonya ennaku y’e Kampala era tajjula newankubadde banne bamukuba olwali nti baamukuba empeta.


text:
RONALD Balimwezo Nsubuga, alina okugulu kumu naye batono abakimanyi kuba takiraga! Akola buli mulimu, atambula bulungi wadde awenyeramu, n'okudduka olumu addukamu! Ono ye meeya omuggya owa munisipaali y’e Nakawa.
Akola ebintu n'abalina amagulu abiri oluusi bye batasobola kukola. Mukyala we okumwegomba yasooka kumulaba ng'avuga akagaali ate nga wa kugulu kumu.
BALILIMWEZO Y’ANI?
Alina diguli mu bwayiginiya, yakuguka mu kukuba pulaani z'amayumba bye yasomera mu yunivasite e Kyambogo.
Mutabani wa Experito Nsubuga Mitubeena mu divizoni ya Ntebe A ne Norah Nankya Nsubuga abamaze emyaka 53 mu bufumbo.
Mwana waamukaaga ku baana 10 bakadde be be baazaala, wa myaka 43.
Y’adda ku Ssebwana Kiberu Kisiriiza, atwala essaza lya Busiro. Agamba: Nasomera ku Lake Victoria primary school gye namalira P 7 mu 1987 ne nneegatta ku Seminario e Kisubi okusoma obufaaza.
Wabula nabirabirawo nga sijja kubisobola, naye bangobayo lwa ffujjo! Kino bakadde bange tekyabayisa bulungi kuba baali basanyuse nnyo famire yaffe okuvaamu faaza.
Bantwala mu ssomero lya St Charles Lwanga Kasasa e Masaka gye namalira S4. Eno buli omu yali ammanyi kuba nali muddusi, musambi wa mupiira, ebikonde n’ebirala.
Olw’okuba baali tebasomesa saayansi ku Haaya, kwe kwegatta ku Busoga College Mwiri, nasomanga nga mu luwummula bwe nkola mu dduuka lya mukulu wange Ssebwana mu Kitooro e Ntebe.
Nze nasooka okutandika ggiimu e Ntebe nga nsitula ebyuma okukola omubiri n'okusomesa abavubuka okusitula ebyuma naddala abakubi b’ebikonde. Ne bwe namala S6, nasigala nkola mirimu egyo akawungeezi.
Mu luwummula lwa S6, nali nkola ebipande naddala eby’abantu abaagala okulanga biizinensi zaabwe nga bampa ssente.
OKUGENDA KU YUNIVASITE MAAMA YAMALA KUNKUBA
Ebibuuzo nga bikomyewo saayita bulungi, noolwekyo Gavumenti yali tesobola kunsasulira z’e Makerere. Nasalawo kugenda Kyambogo, naye abaana bwe baatandika saatandikirawo naye lumu nali ku dduuka, maama n’ajja n’emiggo ebiri, ogumu n’agunkwasa n’annamba tukubagane!
Yankuba kibooko empitirivu nga bw’ambuuza lwaki sigenda ku ssomero abaana nga baatandika dda.
Enkeera nabukeereza nkokola ne nkwata ssente ezaaliwo, mwannyinaze ow’omu Amerika yampeerezaayo Doola 300 kwe kugenda e Kyambogo.
POLIISI EJJA OKUNKWATA E KYAMBOGO
Ebiseera ebyo abayizi baali baweererwa Gavumenti . Ekibiina ky’abasoma obwayinginiya kyalimu abayizi 11, nze nali wa 12.
Okumanya nti nzize, abasomesa kino baakitegeera batuwadde ebibuuzo by’okwegezaamu nga balaba empapula ezandibadde 11 ziri 12.
Abasomesa baatandika okulabula nti bagenda kuleeta poliisi ekwate oyo ali mu kibiina naye nga talina kubeeramu wabula nga n’abayizi tebamanyi ani gwe bagenda kukwata!
E Kyambogo, erinnya lya Balimwezo baali tebalimanyi ate nga lye libeera ku mpapula kwe nkolera ebigezo. Ebiseera ebyo yali eyitibwa Uganda Polytechnic Kyambogo, nga buli muyizi ayingira aba aweererwa Gavumenti.
Olunaku lwe bajja okunkwata bajja babuuza Balimwezo, bwe bantuukako ne nzikiriza nti eryo linnya lyange baali balowooza nnimba. Naye bwe baalikakasa, omuwandiisi w’abayizi n’akantema bwe bazze okunkwata.
Yali n’abaserikale babiri! Bajja kawungeezi, naye nagaana okugenda nabo ne mbasaba bakomewo enkya bankwate.
Baali banvunaana kubeera ku ssomero nga sirina kuba muyizi ku ssomero eryo olwa Gamumenti okuba nga tempeerera.
Bwe baali baakafuluma, natambulirawo ne nnenda ew’eyali akulira ettendekero, Dr. Abel Rwendeire ne mmugamba nti nsoma naye Gavumenti si y’ensasulira. Namusaba anzikirize okusoma nga nneesasulira.
Yagamba nti enkola teriiwo mu ttendekero. Naggyayo Doola 300 ne nzikuba ku mmeeza, ne mmwegayirira.
Oluvannyuma yanzikiriza okusasulanga emitwalo 45 buli lusoma. Yankolera n’ebbaluwa enzikiriza era n’ansuubiza nti bwe nnaakola obulungi ajja kunsemba banzise ku nkola y’okusasulirwa Gavumenti.
Mu lusoma olwo nali mu bayizi abasatu abaasinga, ne nzirayo ewa Dr. Rwendeire atuukirize ekisuubizo kye n’anneegaana wadde nalina ekiwandiiko kye yankolera!
Saddamu kusasula, naye akanyamberege kaaliwo nga tutuuse okukola ebigezo nga tebampadde kkaadi enzikiriza kubituula. Naye nakozesa ebbaluwa omukulu w’ettendekero gye yali yampa, omuwandiisi w’abayizi n’ampa kkaadi y’ebigezo.
Ekirungi ebigezo nabikola bulungi, naye okusoma dipuloma eyookubiri nneesasulira ate nali ntandise n'okukola nga nkuba pulaani.
OBUKULEMBEZE
Bwe nali e Kyambogo nneesimbawo n'omusomesa eyali atusomesa ku bwassentebe bwa Kyambogo UPK era ne mmuwangula. Mu kiseera kye kimu nalondebwa okuba omumyuka wa ssentebe wa L.C II ow’omuluka gw’e Kyambogo ne nfuga wakati wa 1995 ne 1996.
Nagenda okusoma dipuloma eyookubiri okugimala nga nze ssentebe w’ekitundu. Buli pulaani nagikubiranga wakati w’emitwalo 15 – 20. Namaliriza okusoma e Kyambogo mu 1998.
Bwe namala okusoma, waliwo omusomesa waffe Mw. Mutazindwa eyakulira ekitongole ekya Civil Engineering eyanzikiriza okusomesa abayizi naye nga sisasulwa.
Nali njagala kwekuuma nga nnina kye nkola era namala emyaka ebiri nga nsomesa abayizi abakuba pulaani z'amayumba.
Mu mwaka gwa 2000 natuukirira Ying. JB Walusimbi nga mmusaba mulimu. Ebiseera ebyo yalina omulimu gw'okuzimba amaka g’Obwapulezidenti e Ntebe n'okuddaabiriza eddwaaliro ly’e Mulago.
Nali ntuukiridde ne minisita Jaberi Bidandi Ssali ne mmusaba annoonyeze omulimu. Ying. Walusimbi yampa omulimu ogw'okumukiikirira mu amaka g’Obwapulezidenti nga nnina okubeerawo okulaba nti ebiri ku pulaani by'ebyo ebizimbibwa.
Ate ne Mw. Bidandi yali anfunidde omulimu gw'okuba yinginiya wa Town Council y’e Wobulenzi era emirimu gyombi nagikola.
OBULEMA
Mu mwaka ogwo ogwa 2000, nafuna omulimu gw'okukuba pulaani y’ekizimbe omuli ekitebe kya South Afrika.
Bwe nafuna ku ssente ne ngula pikipiki ennyanguyenga mu mirimu gyange n'okugikolera mu budde.
Olunaku lwe nfiirwa okugulu nali nnenda kulaba ku bakadde. Nava e Wobulenzi nga nnina okutuuka e Banda okuggyayo pulaani ndyoke nnende e Ntebe okusisinkana abazadde.
Omukazi yantomerera Lugogo, naye nneebaza Katonda olw’okuba nasobola okusimattuka. Omukazi eyantomera yadduka buddusi, teyayimirira.
E Mulago namalayo emyezi ebiri ne bansiibula, naye abasawo bansala emirundi esatu nga waliwo akawuka akaali kayingidde nga kandya okubula okummalawo.
Ekirungi ku kitanda nasigala nkuba pulaani era ebbanga lye namalayo nakolerayo 2,700,000/-.
Eky’omukisa ekirala, emirimu gyonna gye nali nkola bankuumira emirimu ate nga bansasula. Bwe nassuuka, Ying. Walusimbi yansindika e Mulago okulabirira emirimu nga bwe gitambula.
OKUDDA MU BYOBUFUZI
Mu 2002 nneesimbawo ku bwakansala bwa Kyambogo ku lukiiko lwa KCC ne mpangula naye ekyasinga okunnuma mu bukulembeze obwo bankwata ne bansiba e Luzira bwe nali nkola oluguudo nti nali ndukola mu bukyamu! Naddamu okusaba omulimu gw'okusomesa e Kyambogo ne nssomesaayo okuva mu 2003 okutuuka mu 2011.
Mu 2003 Ssaabasumba Cyprian Kizito Lwanga yampita okumukubira pulaani y’Obusumba bwa Kasana- Luweero kuba yali alabyeko ku mirimu gyange.
Bwe yaleetebwa e Kampala yankwasa omulimu gw’okuzimba ekizimbe okuli Centenary Bank e Lubaga, era yannonda okumukiikirira ku kuzimba Namugongo.
OKUWANGULA OBWAMEEYA
Olugendo lw'okufuuka meeya w’e Nakawa nalutandika mu 2009 nga mmaze okukola okunoonyereza n'okumanya biki abantu ba Nakawa bye beetaaga.
Bingi ebyali bigaanyi nga baagala omukulembeze abategeera, okwetoowaza n'okumanya nti abantu bano tebeetaaga bingi naye buweereza.
Mu 2011 bwe banziba akalulu ne nnenda ne mu kkooti ne bagaana okusala amazima nasalawo okudda mu bantu era ne nkola kaweefube okubakakasa nti nze mukulembeze omutuufu.
OKUFUNA OMUKYALA
Bwe nneesimbawo mu 2006 ku bubaka bwa Palamenti obwa Nakawa, nali mu kampeyini e Kyanja gye nakolera ebyawangula mukyala wange omutima.
Yalaba omusajja alina okugulu okumu awalampye loole asaba akalulu ate bwe nava waggulu ne nkwata akagaali ne nkavuga okulaga abalonzi nti nnina sitamina!
Lwakuba ebiseera ebyo yali asoma Makerere mu mwaka ogwokusatu naye nasigala mmulondoola.
Nagenda okumusisinkana nga yammatira dda, era bwe yamala okusoma n’annyanjula ewaabwe. Embaga twagikola mu 2008 e Namirembe ku Lutikko.
OMUKYALA AYOGEDDE
Rachael Balimwezo agamba: Okulaba baze yali anoonya kalulu mu 2006. Yali akanoonya nju ku nju era tuba tuli awo awaka ng’azze n’abasajja be yali anoonya nabo akalulu.
Nali sigendera ku byabufuzi, naye bwe yajja awaka kirabika ffenna awaka twamwagalirawo kuba enkeera yali agenda Kisaasi kukuba kampeyini, baganda bange bonna baayambala bagende.
Muto wange Diana Turyamureeba yanneesibako tugende nneme kusigala waka nzekka.
Ebintu Baze bye yakola byokka byanviirako okufuna omutima ogumwagala. Nalaba omusajja alina okugulu okumu ng'alinnye waggulu ku loole, afunye obuvumu obusaba akalulu ate n'avaayo n’avuga akagaali ate nga nze okuva mu buto bwange nga njagala nnyo abantu abansoomooza.
Okunoonya akalulu bwe kwaggwa yatuvuga n’atuzza awaka, nneewuunya omusajja alina okugulu okumu, asobola okuvuga emmotoka naye bw’atutuusa awaka yannamba nga bwe mmufaananidde omukyala gwe yali agenda okuwasa kyokka nga nange nali mmaze emyezi etaano nga omuvubuka gwe nali nnina twawukanye.
Kino kyansigala ku mutima, yatandika okujjanga awaka ng’afuuse mukwano gwaffe. Naye olumu aba asiibula yatusaba ffenna ennamba zaffe awaka, kumbe naye ali ku kakodyo kaakufuna ssimu yange era wano we twatandikira okunyumya na kati omukwano gweyongera bweyongezi, tulina omwana omu ye Rhonita Balimwezo.


text:
Sing Along Lyrics
Mama Nkusabira
by Sarah Musayimuto
View Sarah Musayimuto's Profile Download the MP3
INTRO Nze muyita maama Katonda [aaa ah] Ow\'okunsi ajjanjaba emitima Yelugendo omutali misanvu [aaa ah] Ntambula sitya ndi ku kigambo kya maama VERSE 1 Nkusabira ewa Katonda maama Binji byosinga oli kirabo gyendi Osinga n\'ebiwoomerera maama Namatira omukwano gwa maama Nze mummy bwentyo wendi Mmanyi nakutawanya [maama] Naye tewankuza bubi [maama] Mukama akubeererewo Watuyisa mu mannyo g\'empologoma N\'ongumya nti walibaayo essuubi Essaala gyenkusabira mmanyi Katonda naye agyiwulira Kankulembere essaala CHORUS 2X SIKUSABIRA KATONO [aaa ah] EWA MUKAMA MMUSABA BINENE SIKUSABIRA KATONO [aaa ah] EWA MUKAMA MMUSABA BINJI VERSE 2 Nze akalulu akange ka maama [aaa ah] Nze mutenda bisoko obutakoowa [maama] Nemubizibu ebinji Mummy takoowa Kale muwaane ntya Maama yabonaabona okutukuza Ba maama beebagumira obulumi Gwe omwana oliguddawa kale omusango mu maaso ga Katonda nga ovumye abakadde CHORUS 2X SIKUSABIRA KATONO [aaa ah] EWA MUKAMA MMUSABA BINENE SIKUSABIRA KATONO [aaa ah] EWA MUKAMA MMUSABA BINJI VERSE 3 Omuzadde gwe kitangala eky\'okunsi Maama gwe mikisa [maama] Nebwengula ebirunji nze mbitwalira maama Okunkuza yatoba nnyo Nga asula teyeebaka [bambi] Muttumbi n\'azuukuka n\'abikka Bwendwala asula ku tebukye Ebyo maama y\'abitegeera Nze maama wootali mbanga ekisiikirize ekitaliimu byewogomye Nsaba Mukama ebyakusobako abikusonyiwe nze nsasulire Gano amaviivi tegannuma kuvunnama nga nsabira maama Olaba omusana tegujeemera Mukama nebwegunyumirwa ennyo okwaka era buziba REPEAT CHORUS SIKISABIRA KATONO [katono nyooo] EWA MUKAMA MMUSABA BINENE [nze musaba binene] SIKUSABIRA KATONO [maama wangeeee] EWA MUKAMA MMUSABA BINJI [ggwe asingaaaa] SIKUSABIRA KATONO [iyeeeee] EWA MUKAMA MMUSABA BINENE [mmusaba binene] SIKUSABIRA KATONO [uhmmm] EWA MUKAMA MMUSABA BINJI [nnyooooo] SIKUSABIRA KATONO [ewa Mukama] EWA MUKAMA MMUSABA BINENE SIKUSABIRA KATONO [nze mmusaba binene] SIKUSABIRA KATONO [maama wangeeee] EWA MUKAMA MMUSABA BINJI [ggwe asingaaaa] SIKUSABIRA KATONO [iyeee] EWA MUKAMA MMUSABA BINENE [mmusaba binene] SIKUSABIRA KATONO [uhmmm] EWA MUKAMA MMUSABA BINJI [binji nnyooooo]


text:
Chapter 39
1 Ne kaniki n'olugoye olw'effulungu, n'olumyufu, ne babikoza ebyambalo ebyalangibwa obulungi, eby'okuweererezangamu mu watukuvu, ne bakolera Alooni ebyambalo ebitukuvu Mukama nga bwe yalagira Musa.
2 N'akola ekkanzu eya zaabu, ne kaniki, n'olugoye olw'effulungu, n'olumyufu, ne bafuta ennungi, erangiddwa.
3 Ne baweesa zaabu, ne bagifuula ebipaapi, ne bagikomolamu obunyere, okugirunga mu kaniki, ne mu lugoye olw'effulungu, ne mu lumyufu, ne mu bafuta ennungi, omulimu ogw'omukozi ow'amagezi.
4 Ne bagikolako eby'okubibegabega ebyagattibwa: yagattibwa ku nsonda zaayo zombi.
5 N'olukoba olw'alangibwa n'amagezi, olwagiriko, okugisibyanga, lwali lwa lugoye lumu nayo era omulimu gwalwo gwafaanaaa nga yo; lwa zaabu, ne kaniki, n'olugoye olw'effulungu, n'olumyufu, ne bafuta ennungi erangiddwa; nga Mukama bwe yalagira Musa.
6 Ne balongoosa amayinja aga onuku, ne gayingizibwa mu mapeesa aga zaabu, ne gasalibwako ng'akabonero bwe kasalibwa, ng'amannya g'abaana ba Isiraeri bwe gaali.
7 N'agateeka ku by'oku bibegabega eby'ekkanzu, okuba amayinja ag'okujjukizanga eri abaana ba Isiraeri; nga Mukama bwe yalagira Musa.
8 N'akola eky'omu kifuba, omulimu ogw'omukozi ow'amagezi okufaanana ng'omulimu ogw'ekkanzu; kya zaabu, ne kaniki, n'olugoye olw'effulungu, n'olumyufu, ne bafuta ennungi erangiddwa.
9 Kyenkanankana enjuyi zonna; eky'omu kifuba baakifunyamu: obuwanvu bwakyo luta, n'obugazi bwakyo luta, nga kifunyiddwamu.
10 Ne bakiteekamu ennyiziri nnya ez'amayinja: olunnyiriri olwa sadio, ne topazi, ne kabunkulo lwe lwali olunnyiriri olw'olubereberye.
11 N'olunnyiriri olw'okubiri ejjinja erya nnawandagala, safiro, ne alimasi.
12 N'olunnyiriri olw'okusatu yakinso, sebu, ne amesusito.
13 N'olunnyiriri olw'okuna berulo, onuku, ne yasipero: geetooloozebwa zaabu we gatonebwa.
14 Amayinja ne gaba ng'amannya g'abaana ba Isiraeri, ekkumi n'abiri, ng'amannya gaabwe; ng'akabonero bwe kasalibwa, buli muntu ng'erinnya lye, ebika ekkumi n'ebibiri.
15 Ne bakola ku ky'omu kifuba emikuufu ng'emigwa, obw'omulimu ogulangibwa ogwa zaabu ennungi.
16 Ne bakola amapeesa abiri aga zaabu, n'empeta bbiri eza zaabu; ne bateeka empeta ebbiri ku nsonda zombi ez'eky'omu kifuba.
17 Ne bateeka emikuufu gyombi obwa zaabu obulangibwa ku mpeta zombi ku nkomerero ez'eky'omu kifuba.
18 N'enkomerero zombi endala ez'emikuufu gyombi egirangibwa ne baziteeka ku mapeesa gombi, ne bagateeka ku by'okubibegabega eby'ekkanzu, ku luuyi lwayo olw'omu maaso.
19 Ne bakola empeta bbiri eza zaabu, ne baziteeka ku nsonda zombi ez'eky'omu kifuba, ku mabbali gaakyo agali ku luuyi olw'ekkanzu munda.
20 Ne bakola empeta bbiri eza zaabu, ne baziteeka ku by'oku bibegabega byombi eby'ekkanzu wansinsi, ku luuyi lwayo olw'omu maaso, kumpi n'olukindo lwayo, waggulu w'olukoba olw'ekkanzu olulukibwa n'amagezi.
21 Ne basiba eky'omukifuba n'empeta zaakyo n'empeta ez'ekkanzu n'akagoye aka kaniki, kibeere ku lukoba olw'ekkanzu olulangibwa n'amagezi, era eky'omu kifuba kireme okusumululwanga ku kkanzu; nga Mukama bwe yalagira Musa.
22 N'akola omunagiro ogw'omu kkanzu gwa mulimu ogulangibwa, gwa kaniki gwonna;
23 n'ekituli eky'omunagiro wakati mu gwo, ng'ekituli eky'ekizibawo eky'ekyuma, nga guliko olukugiro okwetooloola ekituli kyagwo, guleme okuyuzibwa.
24 Ne bakola ku birenge by'omunagiro amakomamawanga aga kaniki n'ag'effulungu, n'ag'olumyufu, n'aga bafuta erangiddwa.
25 Ne bakola endege eza zaabu ennungi, ne bateeka endege wakati w'amakomamawanga ku birenge by'omunagiro okwetooloola, wakati w'amakomamawanga;
26 endege n'ekkomamawanga, endege n'ekkomamawanga, ku bireage by'omunagiro okwetooloola, okuweererezangamu; nga Mukama bwe yalagira Musa.
27 Ne bakolera Alooni ebizibawo ebya bafuta ennungi eby'omulimu ogulangibwa, n'abaana be,
28 n'ekiremba ekya bafuta ennungi, n'enkuufiira ennungi eza bafuta ennungi, ne seruwale eza bafuta ennungi erangiddwa,
29 n'olukoba olwa bafuta ennungi erangiddwa, ne kaniki, n'olugoye olw'effulungu, n'olumyufu, omulimu ogw'omudaliza; nga Mukama bwe yalagira Musa.
30 Ne bakola akapande ak'oku ngule entukuvu aka zaabu ennungi, ne bakawandiikako abigambo, ng'ebiwandiikibwa ku kabonero, nti OMUTUKUVU ERI MUKAMA.
31 Ne bakasibako akagoye aka kaniki, okukasiba ku kiremba waggulu; nga Mukama bwe yalagira Musa.
32 Bwe gutyo omulimu gwonna ogw'ennyumba ey'eweema ey'okusisinkanirangamu ne guggwa: era abaana ba Isiraeri baakola nga byonna Mukama bye yalagira Musa, bwe baakola bwe batyo.
33 Ne bagireetera Musa ennyumba, Eweema, n'ebintu byayo byonna, ebikwaso byayo, n'embaawo zaayo, n'emiti gyayo, n'empagi zaayo, n'ebinnya byayo;
34 n'eky'okubikkako eky'amaliba g'endiga eza seddume amannyike amamyufu, n'eky'okubikkako eky'amaliba g'eŋŋonge, n'eggigi eryawulamu;
35 essanduuko ey'obujulirwa, n'emisituliro gyayo, n'entebe ey'okusaasira;
36 emmeeza, n'ebintu byayo byonna, n'emigaati egy'okulaga;
37 ekikondo ekirongoofu, eby'ettabaaza byakyo, bye by'ettabaaza eby'okulongoosebwanga, n'ebintu byakyo byonna, n'amafuta ag'ettabaaza;
38 n'ekyoto ekya zaabu, n'amafuta ag'okufukangako, n'obubaane obuwoomerevu, n'akatimba ak'oluggi olw'eweema;
39 ekyoto eky'ekikomo, n'ekitindiro kyakyo eky'ekikomo, emisituliro gyakyo, n'ebintu byakyo byonna, ekinaabirwamu n'entobo yaakyo;
40 eby'okutimba eby'oluggya, empagi zaalwo, n'ebinnya byalwo, n'akatimba ak'oluggi olw'oluggya, emigwa gyalwo, n'enninga zaalwo, n'ebintu byonna eby'okuweereza okw'omu nnyumba, eby'eweema ey'okusisinkanirangamu;
41 ebyambalo ebyakolebwa obulungi eby'okuweererezangamu mu watukuvu, n'ebyambalo ebitukuvu ebya Alooni kabona, n'ebyambalo eby'abaana be, okuweererezangamu mu bwakabona.
42 Nga byonna Mukama bye yalagira Musa, bwe batyo abaana ba Isiraeri bwe baakola omulimu gwonna.
43 Musa n'alaba omulimu gwonna, era, laba, baali nga bagumaze; nga Mukama bwe yalagira, bwe batyo bwe baali bagukoledde ddala: Musa n'abasabira omukisa.


text:
Sing Along Lyrics
Gwensinza
by Sarah Musayimuto
View Sarah Musayimuto's Profile Download the MP3
INTRO Katonda Katonda Katonda VERSE 1 Gwe atalina buyinike nga lwaki ssiikuyimbire Gwe eyamponya ebyali binnuma kankwesige Gwe annungamya nga nkooye Wanzija wala kati nsonze Omulabe nebwannumba nnina security Your so irreplaceble You make everything possible You make me invissible Mu bulwadde ne mubwavu CHORUS 2X NNAKU ZONNA KANKWEWE NZENNA GWE KATONDA GWENSINZA OBASINGA BONNA VERSE 2 Make me an instrument if your grace Protect me frim danger always Nzikiririza muggwe alina ebyange Nsaba onnyongere amagezi N\'obwesigwa okuva jooli Wannaazaako ennaku N\'omukwano n\'ogunjiira mu bunji Gwe Katonda Gwenjagala mu banji Gwe atali wa kiwaani REPEAT CHORUS 2X NNAKU ZONNA KANKWEWE NZENNA GWE KATONDA GWENSINZA OBASINGA BONNA VERSE 3 Nsangula mu kitabo ky\'obwavu Nsangula mu kitabo ky\'okufa Mpandiika mu kitabo ky\'obulamu obutaggwawo Gwe comforter Yeggwe Ruhanga Yeggwe ideal God Your the King of kings Your the Lord of lords Your way Is my way Yesu... Your so irreplaceble You make everything possible You make me invissible Mu bulwadde ne mubwavu REPEAT CHORUS NNAKU ZONNA KANKWEWE NZENNA GWE KATINDA GWENSINZA OBASINGA BONNA


text:
Ebyobulamu
Abasawo batono mu malwaliro-Nambooze
Bernard Kateregga
September 3rd, 2015
Omubaka wa Munisipaali ye Mukono Betty Nambooze alaze okutya olw’omuwendo gwabasawo abatono mu ddwaliro lya gavumenti mu kitundukye. Nambooze ategezezza nti newankubadde bateeka gavumenti ku nninga okwongera ku basawo mu gwanga, yo e Mukono baweebwa abasawo babiri bokka okuyamba ku baaliwo ekintu ekyobulabe mu kitundu […]
Okulwanyisa ekilwadde kya Sickle cell
Bernard Kateregga
September 1st, 2015
Ebibiina byobwanakyewa bibakanye ne kawefube w’okusomesa bannayuganda bonna okwetolola eggwanga ku kirwadde kya Sickle cell. Ssabawandiisi w’ekibiina ekirwanyisa obulwadde buno okuva mu Amerika ekya Uganda American Sickle cell Rescue Fund Dr. Shalif Tusubira ategezezza nga omwana omu ku buli kkumi abazalibwa bw’aba alina akawuka ka […]
Bannayuganda balabuddwa ku malwaliro ga gavumenti
Bernard Kateregga
August 31st, 2015
Bannayuganda bonna balabuddwa okweyuna amalwaliro ga gavumenti mu kwekebeza siriimu. Akulira okunonyereza ku kitongole ku ttendekero ly’e Makerere ekya Walter Reed Project Doctor Francis Kiweewa ategezezza nga ebyuma ebisinga mu malwaliro g’obwananyini bwebizuula akawuka kano nga ebbanga liyiseko sso nga ebya gavumenti bikazulirawo. Dr Kiweewa […]
Abakugu balabudde ku mmere
Bernard Kateregga
August 27th, 2015
Abakugu mu by’endiisa balabudde nti okulya emmere y’empeke etaterekeddwa bulungi bwekiyinza okuvaako endwadde ya kkookolo. Okulabula kuno kukoleddwa akulira ekitongole ky’ebyemmere mu nsi yonna mu bukiika kkono bw’eggwanga Mary Stella Mavenjina ategezezza nga empeke eziterekeddwa obubi zifuna ekirungo ky’obutwa nga kyabulabe nyo eri obulamu bw’omuntu. […]
Bannayuganda abalwadde b’emitwe bandifuna ku buwerero
Bernard Kateregga
August 24th, 2015
Bannayuganda abalwadde b’emitwe bandifuna ku buwerero oluvanyuma lw’ebbago ly’etteeka ku balwadde b’emitwe okwanjibwa mu palamenti wiiki ewedde. Minisita omubeezi ow’obujanjabi obusokerwako Dr Chris Baryomunsi agamba nga limaze okufuuza etteeka, obujanjabi bw’abalwadde bn’emitwe bwakubeera bwangu kwetuusako.
Ab’ekitongole ky’ebyobulamu mu nsi yonna bogede ku eboola
rmuyimba
August 14th, 2015
Ab’ekitongole ky’ebyobulamu mu nsi yonna bategezezza nga bwebafunye eky’okuyiga oluvanyuma lw’ekirwadde kya Ebola okulumba amawanga agamu naddala mu Africa. Ebola yalumba Africa mu mwezi ogwokusatu omwaka oguwedde n’atirimbula abantu abasoba mu mutwalo okusinga mu ggwanga lya Guinea, Sierra Leone ne Liberia. Bingi ebikoleddwa okulwanyisa ekirwadde […]
Ensimbi obukadde 2 zaabuzibwaawo
Ali Mivule
August 13th, 2015
Akakiiko ka palamenti akanonyereza ku nsimbi z’omuwi w’omusolo kakunyizza abakulu okuva mu minisitule y’ebyobulamu ku nsimbi eziweza obuwumbi 2 ezaawebwa abasawo ng’ensako. Okusinziira ku alipoota okuva eri ssababazi w’ebitabo bya gavumenti, ensimbi zino zaweebwa abasawo kyokka nezitassibwa mu mbalirira yaabwe Ng’alabiseeko mu kakiiko kano, omuwandiisi […]
Teri kuwa baana nyanto- Mexico
Ali Mivule
August 12th, 2015
Gavumenti y’eggwanga lya Mexico eweze amata g’abaana abawere agatundibwa mu malwaliro okusobola okutumbula enkola y’abamaama okuyonsa abaana baabwe. Kati okufuna amata gano agaba gatabuddwamu ebirungo by’abaana omusawo alina kusooka kukakasa nti ddala tolina mabeere okugagula mu maduuka. Abakyala mu ggwanga lino batono abaagala […]
Bafunye ebyuuma by’amannyo
Ali Mivule
August 11th, 2015
Eddwaliro lye Masaka lifunye ebyuma ebiyamba mu kujjanjaba amannyo okuva mu yunivasite ye Lahore esangibwa mu Pakistan SSenkulu w’ettendekero lino Prof. Awais Raoof agambye nti bakyalako mu ddwaliro lino emyezi esatu emabega nebalaba nti teryalina byuuma bituufu. Eyakulembeddemu enteekateeka y’okuleeta ebyuma bino Dr Muhamad Mpeza […]
Eddwaliro lye Jinja teririna musaayi
Ali Mivule
August 6th, 2015
Eddwaliro lye Jinja, kati wiiki bbiri nga teririna musaayi Kino kibikkuddwa omubaka we Jjinja mu buvanjuba Paul Mwiru . Bw’abadde ayogerako eri palamenti, Mwiru agambye nti abalwadde bangi abeetaga omusaayi basindikibwa mu malwaliro ga bwannanyini. Ayagala wabeewo okunyonyola okuva mu minisitule y’ebyobulamu ku lwaki guno […]


text:
BYA JULIUS DDAMBA
BW’OMULABA olukwakwayo, oyinza okulowooza nti mwana muto y’atudde wansi. Naye bw’oyongera okumussaako amaaso, ozuula nti alina obulemu ku magulu anti gaagongobala nga baabuwe okutambula yeewalulira ku ttaka nga musota!
Ekyongera okukumalako ebyewungula, ly’eddoboozi erimuvaamu anti bw’ayasamya akamwa owulirira ddala omukazi omukulu nga mu kwogera alinga eyamira akatambi ka leediyo! Veronica Namawejje Mbagatuzimbe, wadde yalemera amagulu gombi, kyokka teweewuunya nga y’omu ku bantu abasinga okumanyika mu muluka gw’e Kasubi.
Okumanya Namawejje mumanyifu, mu bivvulu by’abayimbi ne bannakatemba ebisinga ayingirira bwereere nga waliwo n’eyamussa mu vidiyo ye ng’amuyimbisa okutendereza obulungi bwa maama!
Abaana abato kye babeeredde, baamuzannyaamu ekikoco nti, “Nnina mukazi wange, agenda ku makya adda lwaggulo,” baddamu nti “Namawejje” mu kifo kya “Oluggi”.
Kino kiva ku nkola ya Namawejje, akeera nnyo okuva gy’asula mu Kawaala Zooni I n’asiiba ku kiraabu ya Verona oba Corner Joint e Kasubi n’oluusi n’atuukako e Nakulabye, ate n’addayo ekiro okwebaka mu maka ga nnyina Annet Nakyanzi.
Ennaku zino, abatuuze mu Kasubi bali mu kiwuubaalo kya Namawejje kuba kitaawe Francis Makumbi ow’e Nkonge okumpi ne Kakiri yamutumya nga bamaze okumutegeeza nga muwala we bw’atakyawulira!
Waliwo n’abagamba nti Makumbi okuwa ekiragiro ekimuzza mu kyalo, baamutegeeza nga muwala we ab’emmotoka bwe batuuse okumutomera bamubyabyatalize ku nguudo nga yeewalula oba abasajja bassedduvutto okumufunyisa olubuto ng’ayitirizza okuddangayo amatumbibudde.
Namawejje eyasangiddwa e Kakiri alombojja akawonvu n’akagga:
NSUBWA OBULAMU BW’EKIBUGA
Namawejje agamba: Obulamu bw’e Kawaala-Kasubi bwali busuffu! Nali ntambula nga bwe njagala, ng’omuzirakisa ansanze y’ampa ssente ne ngula emmere n’engoye.
Navanga eka ku ssaawa nga 2:00 ez’okumakya bwe mba siri waakucakala ne nnenda e Kasubi ne nsiiba eyo.
Oluusi mikwano gyange egya wooteeri gye gyampanga emmere. Bwe nabanga ow’okucakala, eka navangayo ssaawa 7:00 ez’emisana ne nnumba ku Verona e Kasubi oba Connect Point Kawaala, lwe ssaabanga na za bodaboda.
Bwe nabangamu ezipangisa bodaboda, nga sisubwa bivvulu by’e Nakulabye, Makindye, Nakivubo, Namboole ne mu Lubiri e Mengo.
Aba bodaboda be bannyambangako okusala ekkubo, mmotoka ne zitanninnya naye n’olusu lwannyamba kinene okunkuuma kuba abantu baaluwuliranga mangu ne bamanya nti ndi kumpi awo.
Okuyimba n’okuzina nabyo byasanyusanga abantu mu bivvulu era byampeesanga ssente ezanzizanga eka n’okunywa.
Nze gw’olaba naliko mu luyimba lwa Revival Band olwa ‘Kansasule omuzadde’.
NSUUBIZIBWA ENSI N’EGGULU
Ndi mukazi Mukatoliki naye nsabidde nnyo mu kkanisa z’abalokole nga bannamba nti olumu wajja kubaayo ekyamagero mpone obulema kyokka byagaana. Nagendako ewa paasita Yiga e Kawaala n’ansabira okwonoona mu ngoye.
Nsubwa obulamu bw’e Kawaala kuba bwali bunyuvu nnyo nga ndya amagi amafumbe, ennyama, enkoko, amatooke n’ekisingira ddala okudigida.
ABAKAZI BAMPALANA
Abakazi bangi bampalana mbu mbaagalira abaami baabwe kyokka nga bambi abasinga mikwano gyange.
Nze siri muwemu ng’abasinga bwe balowooza naye abakazi okumpita muggya waabwe kyanzigyangako waya kuba nnina obusungu bungi ate bwannema okufuga.
Ennaku eterinva ku mwoyo ya kunzigyamu lubuto lwe nafuna mu musajja wange gwe nali njagala ennyo nga bagamba mbu ekyenda kifunda sisobola kukuza mwana.
Olubuto lwali lwa musajja avuga takisi ku siteegi y’e Kawaala era ye yali andabirira.
Ebyembi, naye yafa eddogo kyokka saamuziikako. Nafuna omusajja omulala, Isaac, avuga bodaboda ku siteegi y’e Kawaala kyokka omuvubuka ono yantama kuba teyeezimba. Namusaba azimbe ennyumba tubeeremu n’agaana, ssente z’akola alya ndye.
OBULAMU BW’EKYALO BUNNYIGA
Okudda ewa taata e Nkoowe kyannyiiza nnyo! Maama Nakyanzi eyankuza okungoba yankola bubi, waakiri yandindese mu kayumba kange ak’ebibaawo akanzimbirwa ssentebe w’e Kawaala, David Kyakonye.
Sirina nnyo mirimu gya maanyi gye nkola kuba nkeera kwoza bugoye bwange n’okwera oluggya awo ne nninda ebyokulya naye era tekyenkana ‘layifu’ ya mu kibuga gye nneefuniranga ku kasente”.
NAMAWEJJE Y’ANI?
(Kitaawe Makumbi anyumya): Namawejje yazaalibwa November wa 1984 kwe kugamba yaakalya Ssekukkulu 32.
Yazaalirwa mu ddwaaliro eririraanye ekkanisa ya St. Stephen Luzira nga nkolera mu Uganda waragi.
Yazaalibwa amagulu geefunyidde waggulu mu mugongo ne tulwana nago okugazza ne tulemererwa.
Yali alemeddwa n’okwavula mu buto nga tumutuuza butuuza mu bbaafu.
Nnyina Namawejje (Tereeza Nabakooza) yamusuulawo wa myezi esatu mbu ng’amulemesa okucakala!
Eky’amazima, nali simumanyi nnyo wadde abennanda ze kuba twalabaganira mu bbaala era yatuuka kufa nga sirina muntu we gwe mmanyi.
NAKYANZI ATOBYE NE NAMAWEJJE
Namawejje bwe baamunkwasa, nafuba okumuwuuba mu ddwaaliro e Mulago okumutereeza amagulu era kwe kulaba ng’asobola okwavula.
Mu buto, yali muzibu okulabirira kuba n’okumufulumya ebweru kyali kimukosa era nga mmufulumya bbalirirwe ne mmutuuza mu bbaafu ate nga buli ky’assa munda kimuyitamu buyisi.
Twava e Luzira ne tusenga e Kawaala nga bwe mmunyiga n’eddagala ery’ekinnansi eryandagirirwanga abantu ab’enjawulo.
Abazungu baayagalako okumutereeza naye ne batya nti ayinza okufa olw’eggumba eryamuli mu mugongo.
Najjanjaba omwana oyo ne nkoowa eddwaaliro ne mbikwasa Mukama, kyokka nga ne kitaawe tannyambako.
Abazungu n’abantu abalala baamugulirako obugaali naye ng’olubutuulamu agwa bugwi. Wadde yali alina ekizibu ky’okuyitamu obubi n’omusulo, teyalwala nnyo mu buto nga kino kye kyamuyamba okukula.
Teyasoma kuba namutiisa abaana okumwenyinyala olw’ekivundu ky’obubi n’omusulo naye ne ssente zaali ntono ddal


text:
OBOTE okulumba Olubiri lw’e Mmengo nga May 24, 1966 kye kimu ku bintu ebyakosa Obuganda n’okutuusa kati. Nga wayise emyaka 50 bukya kikangabwa kino kigwawo, Bukedde azze akutuusaako emboozi eziraga engeri Buganda gye yakosebwamu.
Leero Omutaka w’e Kyaggwe, KAVUMA KAGGWA akulaga engeri kino bwe kyakyusa ebyobufuzi bya Uganda n’okutuusa kati:
OKULUMBA Olubiri tekwakyusa byabufuzi bya Uganda budde obwo bwokka wabula kwaleeta embeera eriwo kati. Mu Bapulezidenti abakoledde Uganda, Ssekabaka Muteesa yali wa njawulo nnyo kuba nga Pulezidenti eyasookera ddala yakola byonna eggwanga kwe bitambulira anti yalwanirira obwetwaze bwa Uganda.
Yali Kabaka wa Buganda okuva mu 1939 okutuuka mu November 1969 bwe yakisa omukono ng’ali mu buwannanguse e Bungereza oluvannyuma lw’amagye ga Milton Obote okulumba Olubiri nga May 24, 1966 olw’obutategeeragana obwajjawo mu byobufuzi.
Obutategeeragana bwajja oluvannyuma lw’Amasaza Buyaga ne Bugangaizi okuddayo e Bunyoro mu 1964 nga kino kyaddirira akululu k’ekikungo akaakubwa.
Konstityusoni ya Uganda ey’okwefuga kwa Uganda eya 1962 bwe yakolebwa e London, kyakkirizibwa nti mu 1964 walibeerawo okukuba akalulu abantu b’omu Masaza ago basalewo oba basigala mu Buganda oba badda Bunyoro.
Akalulu bwe kaali kanaatera okutuuka, Kabaka Muteesa yakola ekisoboka Amasaza gasigale Buganda. Yatwala Abaganda abasukka mu kakadde, okukuba akalulu. Muteesa yateeka Olubiri mu kifo ekiyitibwa Ndayiga era kati ekifo ekyo kye kirimu amafuta ga Bunyoro agagenda okusimibwa.
Milton Obote, eyali Katikkiro bwe yakimanya, n’alangirira nti, “Abantu abo bokka amannya gaabwe agali ku lukalala lw’abalonzi be bokka abakkirizibwa okukuba akalulu k’ekikungo”. Olwokuba Mutesa teyalina buyinza ku Palamenti ya Uganda, teyasobola kumenyawo kiragiro kya Obote.
Kino kyafufuggaza pulaani ya Muteesa yonna era akalulu bwe kaakubwa Abanyoro abaali mu Masaza ago ne basalawo babeere kitundu kya Bunyoro Kitara. Kino kyalaga nti Milton Obote yava ku Baganda abaamuleeta mu buyinza mu 1962.
Amasaza bwe gaddayo e Bunyoro okukyawagana ne kujjawo wakati wa Kabaka Muteesa ne Milton Obote era tewali yaddamu kwogera na munne okutuusa bombi bwe baava mu bulamu bw’ensi eno.
AYINGIRA AMAGYE
Muteesa II ng’ali ku yunivasite ya Cambridge e London- Bungereza, yayingira mu magye ga Kkwiini wa Bungereza agayitibwa Grenadier Guards n’atendekebwa mu by’amagye era n’atuuka ku ddaala erya Colonel.
Okusoma eby’amagye kwamuyamba mu kulwanyisa amagye ga Obote bwe gaamulumba. Yalwanira essaawa musanvu mulamba era eggye eryayitibwanga, Special Force eryalimu abaserikale 2000 lyonna yalisesebbula n’alisaanyaawo.
Obukodyo bwe bafuna e Bungereza bwe bwamuyamba okuva mu Lubiri okutuuka e Bungereza.
EBYOBUFUZI BIKYUKA
Ssekabaka Muteesa bw’avaawo, Milton Obote yafuuka “nnyinimu w’atali ebikere bitemba enju” yeddiza obuyinza n’atwala Obwapulezidenti, n’aggyawo Obwakabaka ne Ssemateeka owa 1962 eyatuwa obwetwaze era eyali awadde Buganda enkola eya Federo.
Ababaka bapalamenti bangi aba Buganda, abaali ab’ekibiina kya Kabaka Yekka (KY) baasala eddiiro ne beegatta ku UPC. Obote yakakaatikawo Semateeka oyo asobole okweddiza obuyinza nga yeerangiridde nti ye Pulezidenti.
Ekiteeso bwe kyaleetebwa mu Palamenti buli mmemba okulayira n’okuyisa ekiteeso ekisemba Semateeka owa 1966 Obote gwe yali aleese.
Waaliwo Abasajja n’Abazaana ba Kabaka abaakigaana. Bano baakulemberwa Oweekitiibwa Amosi K. Sempa, Florence Lubega (Singo North West), W. Lukyamuzi (Masaka North), Y.K. Musiitwa (Central Mengo), P. Serumaga (Masaka South West) ne Mukyala Sugra Visram (Kampala City).
Buli eyayitibwanga okulayira ng’ayogerera waggulu nti, “Siyinza kusemba Ssemateeka oyo aggyawo Obwakabaka bwa Buganda era siyinza kwabulira Buganda ne Kabaka wange”. Bano baafuluma okuva mu Palamenti era olwali okutuuka ebweru ensi n’ensi ey’abantu n’ebawa emizira.
Muteesa bwe yaddukira e London Obote yalayira okumulondoola okumukolako obulabe amumalewo. Yateekawo ekitongole ekikessi ekyayitibwanga “General Service Unit” nga kikulirwa mugandawe Akena Adoko eyakyawa Abaganda n’akunakkuna.
Byali bibalemye naye ne bafuna omukisa nti omugenzi Oscar Kambona ow’e Tanzania yali naye addukidde e Bungereza, yakola akabaga k’amazaalibwa mu November wa 1969, n’ayita Muteesa II ne Banayuganda bangi abaabeeranga mu London. Mu bano mwe mwali n’omuwala Tatu Sekanyu eyali mmemba w’ekitongole ekikessi ekya GSU.
Omugenzi Paul Kavuma, eyali Katikkiro wa Buganda, bwe yakomawo okuva mu kuziika Ssekabaka okwasooka e London. Yantegeeza nti amawulire bwe gasaasaana mu Kampala nti Mutesa II akisizza omukono, yasalawo mangu nti ateekwa kuzikiibwa London okutuusa ensi lw’eritereera.
Yagamba nti yafuna amawulire agaamwesisiwaza ennyo nti Obote ne banne baali bategese enjole bagiyise mu ngeri embi ekyalinyiizizza ennyo Abaganda kiveemu n’okulwana n’abantu okuttibwa.
LWAKI YALUMBA OLUBIRI?
Obote yalumba Olubiri olw’okuba ye yali kye tuyita Katikkiro wa Uganda asukkulumye era n’akozesa omukisa ogwo olw’okuba nti amagye mu biseera ebyo gaali gajjudde abantu abava mu bukiikakkono bwa Uganda. Obutategeeragana mu byobufuzi bwe bwajjawo Obote kwe kukuba Olubiri.
Muteesa II yalondebwa Palamenti ku Bwapulezidenti eyasooka mu March wa 1963 nga kino kigoberera entegeeragana eyaliwo mu biseera ebyo ey’omukago wakati wa UPC ne Kabaka Yekka n’Olukiiko lwa Buganda.
Ssekabaka Muteesa II yayagalibwa abantu bonna aba Uganda era yakola kinene okugatta Uganda. Bwe yali Pulezidenti yawaayo omusaala gwe eri abantu ba Karamoja era yabazimbira eddwaaliro e Moroto mu kibuga.
Emabegako mu myaka egyasooka, Muteesa yalwanirira okwefuga kwa Uganda ne Kenya. Nzijukira okuva mu mwaka gwa 1956 okutuuka 1959, Kabaka Muteesa yatuwa obuwagizi bungi mu Uganda National Congress.
Bwe twamalanga okukuba enkunnaana z’ebyobufuzi mu Kampala mu “Muti gw’Eddembe”, kati awali ppaaka enkadde, ne tugenda mu Lubiri e Mmengo okumulaba. Yayogeranga gye tuli nga tukulembeddwa I.K. Musaazi eyali ssenkaggale wa UNC.


text:
Sseggwanga y’omu ku baatandikawo ttiimu ya Express ng’ali wamu n’omugenzi Jolly Joe Kiwanuka.
Okutuuka ku kkula lino agamba tebibadde byangu kuba kitaawe yali asimbidde ekkuuli ekirooto kye kino ng'agamba nti tayinza kukkiriza mutabani we kuva mu...
Omuvubuka ono okumanya aleese ebizibu ku kyalo kino ekiyitibwa Kakaanhu, bakazi be ababiri (omwana ne nnyina) yabazimbira ku luggya lwa kitaawe Muzeeyi...
Bakazibaggya obwedda tewali anyega munne, kyokka ng’abantu bwe babawereekereza obuluulu n’okutenda Nsereko nga bw’amalako.
NAMUKADDE Anna Maria Nantume (86) ow’e Kawempe mu Mbogo Zooni 1 atutte bawala be basatu mu kkooti ng’abavunaana okubba ettaka lye nga beekobaana ne poliisi....
BAGAMBA nti obutasoma buluma okuze, bwatyo ne musajjamukulu Aggrey Nuwagaba, ku myaka 48, azzeeyo mu pulayimale ‘atta bbuuku’ ng’enjogera bw’eri!
EDWARD Ssemagulu ow’e Masajja mu zooni ya Kibira A e Wakiso talyerabira engeri muwala we Sarah Nababi (28) gye yafa nga yaakamaliriza emisomo gye mu byokufumba....
Buli lwe nzijukira omukwano gwe nalina ne mukulu wange, omugenzi Nansubuga amaziga gampitamu. Ono tetwakomanga ku kwambala ngoye ffembi naye twagabananga...
BW’OMULABA olukwakwayo, oyinza okulowooza nti mwana muto y’atudde wansi. Naye bw’oyongera okumussaako amaaso, ozuula nti alina obulemu ku magulu anti gaagongobala...
Faaza Kibuuka abadde aweerereza mu nkola y'Ekikatoliki eya Kalizimatiki eyitibwa Catholic Charismatic Renewal.
06 Jun 2017
06 Jun 2017
06 Jun 2017
06 Jun 2017
06 Jun 2017


text:
Cranes ezannya Ethiopia ku Lwomukaaga nga June 3 mu Hawassa International Stadium mu kibuga Hawassa oluvannyuma yeeyongereyo e Senegal gy'egenda okuzannyira omupiira gwayo ogw’okubiri ne bannyinimu ku Lwokubiri nga June 6, mu kibuga Dakar olwo eryoke eyolekere Cape Verde.
Cranes eri mu kibinja L ne Tanzania, Lesotho ne Cape Verde gy'eggulawo mu z’okusunsulamu z’empaka z’omupiira gwa Africa ez’akamalirizo ez’okubeera e Cameroon mu 2019.
Akulembera ekibinja ayitamu butereevu.
Abazannyi abatwaliddwa;
Abakwasi ba ggoolo: Ismail Watenga ne Said Keni ate abazannya mu maaso kuliko; Nicholas Wadada, Murushid Juuko, Hassan Wasswa Mawanda , Godfrey Walusimbi , Savio Kabugo, Aucho Khalid, Deus Bukenya, M artin Kizza, Robert Kakeeto, Bernard Muwanga, Emmanuel Okwi, Nelson Senkatuka, Muhammad Shaban, Milton Kariisa ne Faruku Miya.
Crizestom Ntambi azannyira e Ethiopia bakumusangayo so nga omukwasi wa ggoolo Denis Onyango n’abazannyi ba KCCA FC ttiimu bakugisangayo e Ethiopia ku Ssande.


text:
KKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2017. Abanaavuganya mu mpaka zino mujja kutuweereza amannya gaabwe ku omulimiasinga@newvision.co.ug oba 0752628931 tubatuukirire tubawandiikeko buli Mmande.
HEBERT MUSOKE leero aleese Ismail Ggobango ow’e Ddamba mu ggombolola y’e Muduuma ng’alaga ekibalo ky’okufuna amagoba mu mbuzi.
OKULUNDA embuzi kimu ku bintu Bannayuganda bye banyooma nga balowooza temuli ssente.
Wabula Ismail Ggobango Kakungulu 29, omulunzi w’embuzi n’okulima obutunda e Ddamba - Kibumbiro mu ggombolola y’e Muduuma mu disitulikiti y’e Mpigi agamba nti endowooza eno nkyamu kuba embuzi bugagga bwennyini!
Ono agamba nti omuntu ayagala okufuna mu mbuzi olina okuzirunda nga bizinensi ng’oziwa obudde okuzitegeera n’okuzirowooleza ekiseera kyonna omuli okulonda olulyo olulungi, okuzijjanjaba, okuziriisa obulungi, okukuuma obuyonjo n’ebirala.
“Embuzi nnyangu za kulunda, zifuna kuba ente ennansi erya kkiro 30 ku 40 olunaku ate embuzi erya kkiro ssatu zokka.
Ssinga ofuna olulyo olulungi embuzi esobola okuzitowa okutuuka ku kkiro 60 ate n’ente ennansi era ebeera mu kkiro ezo era n’egula bbeeyi y’emu n’embuzi kuba ezange nzitunda ddoola 200 (eza wano 700,000/-) ku myezi mukaaga”, Kakungulu bw’annyonnyola.
ATANDIKA OKULIMA N’OKULUNDA
Natandika nga njagala kulima butunda kuba nalimako akatunda nga nkyali ewa jjajja e Masaka akaakola obulungi ddala.
Ettaka lino yiika munaana nazigula nga njagala kussaawo kisaawe n’ebisulo by’abaana abasambi b’omupiira be ntendeka n’okuyambako kyokka nga ssente ez’okutambuza n’okuyimirizaawo ttiimu siziraba kwe kusalawo okutandika okulima era ebiriwoozo byagenda ku butunda.
Wabula ettaka lino lya luyinja, kyali kinneetaasa ebigimusa kya nnakavundira ebyali eby’obuseere nga kigenda ku mbeerera kizibu okufuna mu bulimi bwe nali njagala okuyingiramu kuba bwe nabuuza obusa bw’ente ng’akamotoka ka ELF, bakatunda 150,000/- n’entambula ya 50,000/- okutuuka ku ffaamu ate nga kinneetaagisa obumotoka 10 emirundi esatu omwaka.
Nasalawo okutandika okulunda embuzi kuba zino nakizuula nga zirya kitono, zikula mangu, zirina akatale kyokka ng’ekisinga obusa bwazo bukola bulungi nnyo ekigimusa okusinga obw’ente.
Natandika n’embuzi Enzungu 10 nga buli emu nagigula 500,000/-.
Mu kiseera kino nfuna obusa bye nali neetaaga kuba buli wiiki bbiri nfuna ka ELF ak’obusa bwe nkozesa okuliikiriza obutunda bwange ne bumpa kiralu!
EMBUZI
Mu kiseera kino nnina embuzi 78 zonna okuva ku nto okutuuka ku nkulu.
Gye buvuddeko katono naakatunda embuzi ennume 15 ku ddoola 200 (eza wano 700,000/-) buli emu ne nfuna 10,500,000/-. Zino maleeto ez’ekika kya Tennessee.
Edda zaabanga mbuzi za mu nsiko, Abazungu baakolamu embuzi gye bayita Texmaster. Zikula mangu ate ekuwa amata n’ennyama.
Ebika ebirala mulimu; Toggenburg okuva mu Sweden, Senene, Angola, Nubian ne Gloria.
Abantu abasinga tebatunuulira nnyo mbuzi ng’ekintu ekisobola okuvaamu ssente naye ng’ate zirimu ssente empitirivu ssinga omanya ekibalo kyazo.
Okugeza ssinga olunda embuzi ennansi, n’obeera n’embuzi 25, zikuwa embuzi 100 omwaka.
Ssinga buli kabuzi okatunda 100,000/- kitegeeza nti ofuna obukadde 10.
Ate bw’obala Enzungu bw’obeera toguzizza mulunzi abagula olulyo n’oguza asala ennyama, ku mwaka ebeera mu kkiro 25 ku 40, embuzi 25 zikuwa embuzi 10o n’okusobamu kuba waliwo ezizaala abaana abasatu oluzaala, mu mwaka bw’otunda embuzi 100 ku 250,000/- ofuna obukadde 25.
Nze nsinga kutunda mbuzi nnume eri abaagala okufuna olulyo olwa maleeto. Ntunda buli luvannyuma lwa myezi mukaaga nga nsobola okutunda embuzi 18 ku 20 nga buli emu ku ddoola 200.
Nfunamu n’amata kuba malungi nnyo gakola nga ddagala kuba galimu ebirungo bya Zinc, Iron n’ebirala.
Embuzi ng’ekika kya Numbian, esobola okukuwa liita bbiri olunaku kyokka olw’okuba twagala abaana abalungi, tuggyamu liita emu naye engeri gye tulina ennyingi tusobola okufuna liita 10 olunaku nga tukama ku makya kwokka.
Embuzi zino era zimpa obusa nga buno mbukozesa okulima obutunda n’olusuku kuba nze ndi ku mayinja n’ebinnya mbisimisa nsuuluulu. Buli wiiki nfuna ka loole nga kano bwe nkaguza abalima obutungulu, enva endiirwa n’ebirala kaloole ELF kali wakati wa 300,000/- ne 500,000/- ate olina okutubuulira mu budde.
ENDABIRIRA
Embuzi zange nazizimbira ekiyumba kye nakubisa amakooko era zisula waggulu kuba obunnyogovu bwa wansi buzireetera okulwala obulwadde bw’okukaluubirizibwa okussa olw’empewo olwo ne nziteerawo we ziriira n’okunywera.
Ekiyumba kino nkirongoosa buli lunaku okukakasa nga nkuuma obuyonjo.
Kino era kituyamba okulunda embuzi nnyingi mu kafo katono kuba ekiyumba kyange kya ffuuti 30X15 kyokka mugendamu embuzi eziwera 150.
Zino tuzitemeratemera ebisagazi, ekimyula, ebigogo n’omuddo omulala kuba ekirungi ku mbuzi tezisosola.
Wabula olw’okuba ettaka liweddewo, nina enteekateeka z’okusimba yiika y’omuddo gwe ngenda okuliisa embuzi zange.
OBUTUNDA
Mu 2015 natandika okulima obutunda ne yiika emu. Mu kutandika nasaasaanya ku bikondo, akatimba n’abakozi kuba endokwa nazeekolera kuba mu kiseera ekyo nga buli ndokwa ya 3,000/- ate nali njagala katunda kannansi.
Wano nagenda ewaffe e Masaka ne ngulayo ekitundu ky’ekkutiya y’obutunda ku 400,000/- ne neesimbira obwange kuba nalaba ng’endokwa zigenda kuntwalako obukadde nga 9.
Endokwa z’obutunda zisobola okumala mu nassalebeedi emyaka ebiri nga zirina ebikoola bibiri olwo bw’ozisimba obutunda bwo bumala omwaka gumu gwokka ne bukutuka.
Obutunda bwange buli kinnya nsimba obutunda busatu. Kino tukikola kuba obutunda tebuwangaala noolwekyo wano mbeera nfunamu okusinga asimba ekikolo ekimu.
Okugeza ssinga buli kikolo kibeera kya kukuwa obutunda 30, kitegeeza buli kikolo nfunamu obutunda 90.
Mu ngeri y’emu ssinga ekikolo ekimu kifa, osigazaawo ekirala mu kifo ky’okulekawo ebbanga nga wano tusimba ffuuti 5X5 kuba akatunda akannansi (Masaka) keetaaga bbanga ttono.
Mu kiseera kino nina yiika nnya ez’obutunda nga nkungula mu ssatu era sizoni ewedde nafunamu ddoola 10,000 (Obukadde 36).
Wabula olw’omusana omungi nasaasaanya nnyo okufukirira obutunda bwange bwe nalaba pulezidenti Museveni ng’asindika amazzi ku kagaali okufukirira ebitooke bye nange ne ntandika okugasombera mu mmotoka yange ekika kya Probox era nasaasaanya obukadde 15.
ABAKOZI
Sirina bakozi bankalakkalira, emirimu egisinga tugyekolera ne mukyala wange n’abaana baffe.
Wabula mu biseera ebimu emirimu we gibeerera emingi naddala okulima mu butunda n’okukuba ekikoola, tufunayo abakozi be tusasula 30,000/- buli omu olunaku.
Bakolera wiiki bbiri, kino tukikola buli luvannyuma lwa myezi 2 oba 3.
Buli kye nkola nkikola ne famire yange naddala mukyala wange Aidah Nabbuto n’abaana bange kuba mutabani wange omukulu alina emyaka 10 naye amanyi okukuba embuzi empiso, okuziwa omuddo n’ebirala.
Abaana bange bonna mbakuzizza nga bamanyi omugaso gw’okulima n’okulunda kuba nabo balina ebyabwe bye balunda ng’obumyu.”


text:
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
Matayo 28:1-20
28 Nga Ssabbiiti eweddeko, ku lunaku olusooka mu wiiki, ng’obudde butandise okutangaala, Maliyamu Magudaleena ne Maliyamu omulala baagenda okulaba entaana.+2 Musisi ow’amaanyi yali ayise, era malayika wa Yakuwa* yali asse okuva mu ggulu n’ayiringisa ejjinja okuva ku ntaana, era yali alituddeko.+3 Yali ayakaayakana ng’ekimyanso era n’engoye ze nga zitukula ng’omuzira.+4 Olw’okumutya, abakuumi baakankana, era ne baba ng’abafudde.5 Naye malayika n’agamba abakazi nti: “Temutya, kubanga mmanyi nti munoonya Yesu eyakomererwa ku muti.+6 Taliiwo wano, kubanga yazuukiziddwa nga bwe yagamba.+ Mujje mulabe ekifo we yabadde agalamiziddwa.7 Mugende mangu mutegeeze abayigirizwa be nti yazuukiziddwa okuva mu bafu era agenda Ggaliraaya.+ Eyo gye munaamulabira. Laba! Mbabuulidde.”+8 Amangu ago ne bava awaali entaana ne badduka okugenda okubuulira abayigirizwa be. Wadde baali batidde, baalina essanyu lingi.+9 Awo Yesu n’abasisinkana n’abagamba nti: “Emirembe gibe nammwe!” Ne basembera w’ali, ne bamukwata ku bigere, ne bamuvunnamira.10 Yesu n’abagamba nti: “Temutya! Mugende mugambe baganda bange bagende e Ggaliraaya, era eyo gye banandabira.”11 Bwe baali bagenda, abamu ku bakuumi+ ne bagenda mu kibuga, ne babuulira bakabona abakulu ebintu byonna ebyali bibaddewo.12 Awo nga bakabona abakulu bamaze okukuŋŋaana wamu n’abakadde ne bateesa, baawa abasirikale ebitundu bya ffeeza ebiwerako,13 ne babagamba nti: “Mugambe nti, ‘Abayigirizwa be bazze ekiro nga twebase ne bamubba.’+14 Kino gavana bw’anaakiwulira, tujja kumunnyonnyola era temujja kuba na kibeeraliikiriza.”15 Ne batwala ebitundu bya ffeeza, ne bakola nga bwe baalagirwa, era ebigambo bino ne bibuna wonna mu Bayudaaya n’okutuusa leero.16 Naye abayigirizwa ekkumi n’omu ne bagenda e Ggaliraaya+ ku lusozi Yesu gye yali ow’okubasisinkana.+17 Bwe baamulaba ne bavunnama, naye abamu ne babuusabuusa obanga ddala ye ye.18 Awo Yesu n’asembera we baali n’ayogera nabo n’abagamba nti: “Mpeereddwa obuyinza bwonna mu ggulu ne ku nsi.+19 N’olwekyo, mugende mufuule abantu b’omu mawanga gonna+ abayigirizwa, nga mubabatiza+ mu linnya lya Kitaffe, n’ery’Omwana, n’ery’omwoyo omutukuvu,20 nga mubayigiriza okukwata ebintu byonna bye nnabalagira.+ Era laba! Ndi wamu nammwe ennaku zonna okutuusa ku mafundikira g’enteekateeka y’ebintu.”*+


text:
Chapter 39
1 Omanyi ebiro embulabuzi ez'oku njazi mwe zizaalira? Oba oyinza okutegeera empeewo bwe ziba n'amawako?
2 Oyinza okubala emyezi gye zimala? Oba omanyi ebiro mwe zizaalira?
3 Zikutama, zizaala abaana baazo, Zeggyamu obubalagaze bwazo.
4 Abaana baazo bagejja, bakulira ebweru ku ttale; Bafuluma ne batadda.
5 Ani eyata entulege okuba ey'eddembe? Oba ani eyasumulula enkoba ez'entulege?
6 Nafuula ensiko okuba ennyumba yaayo, N'ensi ey'omunnyo okuba ekifo w'ebeera.
7 Enyooma oluyoogaano olw’omu kibuga, So tewulira kulekaana kwa mugobi.
8 Ensozi bwe zenkana obugazi lye ddundiro lyayo, Era enoonya buli kintu ekibisi.
9 Embogo enekkirizanga okukuweereza? Oba eneebeeranga awali ekisibo kyo?
10 Oyinza okusiba embogo n'olukoba lwayo ku kibibi? Oba eneerimanga ebiwonvu ng'ekuvaako ennyuma?
11 Onoogyesiganga kubanga amaanyi gaayo mangi? Oba onoogirekeranga omulimu gwo?
12 Onoogyesiganga okukomyawo ewuwo ensigo zo, N'okukuŋŋaanyanga eŋŋaano ey'omu gguuliro lyo?
13 Ekiwaawaatiro kya maaya kisanyuka; Naye ebiwaawaatiro bye n'ebyoya birina ekisa?
14 Kubanga aleka amagi ge ku ttaka, N'egabugumya mu musenyu,
15 Ne yeerabira ng'ekigere kiyinza okugabetenta, Oba ensolo ey'omu nsiko eyinza okugalinnyirira.
16 Akakanyalira abaana be ng'abatali babe: Newakubadde ng'ateganira bwereere talina kutya;
17 Kubanga Katonda yamuggyako amagezi, So tamuwadde kutegeera.
18 Bw'aba nga yeegulumizizza, Anyooma embalaasi n'oyo agyebagala.
19 Wawa embalaasi amaanyi gaayo? Wayambaza obulago bwayo n'olugiŋŋirima olukankana?
20 Wagibuusa ng'enzige? Ekitiibwa ky'okufugula kwayo kya ntiisa.
21 Etakulira mu kiwonvu, n'esanyukira amaanyi gaayo: Efuluma okusisinkana n'abasajja abakutte ebyokulwanyisa.
22 Esekerera okutya so tekeŋŋentererwa; so tedda nnyuma awali ekitala.
23 Omufuko guwulungutira ku yo, Effumu erimasamasa n'akasaale.
24 Emira ettaka n'obusungu n'ekiruyi; So tekkiriza nga lye ddoboozi ery'ekkondeere.
25 Ekkondeere buli lwe livuga, n'eyogera nti Bw'otyo N'ekonga olutalo nga lukyali wala, Okubwatuka kw'abaami n'okuleekaana.
26 Magga atumbiira na magezi go, N'abamba abiwaawaatiro bye eri obukiika obwa ddyo?
27 Empungu erinnya na kiragiro kyo, N'ekola ekisu kyayo waggulu?
28 Ebeera ku jjinja, n'ennyumba yaayo eri okwo, Ku linnyo ly'ejjinja n'ekifo eky'amaanyi.
29 Erengera omuyiggo ng'eyima okwo; Amaaso gaayo gagulaba nga guli wala.
30 Era n'abaana baayo banuuna omusaayi: Era awaba emirambo, gy'ebeera eyo.


text:
ABAKULEMBEZE b’eddiini mu ggwanga basiimiddwa olw’okujjumbira enkola ezigenderera okusitula ebyenfuna y’abantu nga balwanyisa obwavu.
POLIISI yalwanaganye n’omusajja e Mbarara bwe yalumbye Omugabe wa Ankole amukube ng’amugobye mu lukiiko.
ABANTU basanyukidde ekibonerezo eky’okusibwa emyaka 90 ekyaweereddwa omujaasi L/Cpl Moses Katwesigye eyakuba abantu 8 amasasi n’abatta.
OKUWULIRA omusango gwa L/ Cp. Moses Katwesigye avunaanibwa okutta abantu munaana ne baserikale banne babiri kutandise mu lutuula lwa kkooti y’amagye e...
Ssaabalabirizi wa Uganda, Stanley Ntagali asabye ababaka ba palamenti okuva mu kumala ebiseera ebingi nga balowooza okwekussa ne beerabira okukola ku bizibu...
POLIISI yezoobye ne Dr. Kizza Besigye ne Loodi Meeya Erias Lukwago oluvannyuma lw’omusango gwabwe okwongezebwayo okutuuka nga June 6,2016.
PULEZIDENTI Museveni agenze e Bundibugyo n’agumya abaayo bw’ajja okulinnya ensozi bwe kiba kyetaagisa, yeekwatire abatemu.
EMBEERA mu kibuga Kasese ekyali ya bwerende. Buli akoleramu ateekwa kuggalawo ssaawa 2:00 ez’ekiro.
PULEZIDENTI aweze nti buli eyeetabye mu kutemula abantu e Bundibugyo agenda kukwatibwa omukono gw’amateeka gumukoleko n’amaanyi.
OMUDUUMUZI wa poliisi mu ggwanga, Gen Kale Kayihura agenze bukubirire mu disitulikiti y’e Bundibugyo okusobola okumalawo okulwanagana wakati w’Abakonjo...
12 Jun 2017
12 Jun 2017
12 Jun 2017
12 Jun 2017
12 Jun 2017


text:
1 Abakkolinso
8 Ku bikwata ku by’okulya ebiweereddwayo eri ebifaananyi,+ ffenna tumanyi ebikwata ku nsonga eno.+ Okumanya kuleetera omuntu okwegulumiza naye kwo okwagala kuzimba.+ 2 Omuntu yenna bw’alowooza nti amanyi ekintu, aba takimanyidde ddala nga bw’asaanidde okukimanya. 3 Naye omuntu yenna bw’aba ng’ayagala Katonda, Katonda aba amanyi omuntu oyo.
4 Ku bikwata ku by’okulya ebiweereddwayo eri ebifaananyi, tukimanyi nti ekifaananyi tekirina mugaso+ mu nsi, era waliwo Katonda omu yekka.+ 5 Wadde nga waliwo abo abayitibwa “bakatonda,” oba mu ggulu, oba ku nsi,+ nga bwe waliwo “bakatonda” abangi ne “bamukama” bangi, 6 gye tuli waliwo Katonda omu+ Kitaffe,+ omuva ebintu byonna, era naffe tuliwo ku bubwe;+ era waliwo Mukama waffe omu, Yesu Kristo, okuyitira mu ye, ebintu byonna byatondebwa era+ naffe twatondebwa.
7 Naye bonna ebyo tebabimanyi.+ Olw’okuba abamu baasinzanga ebifaananyi, bwe balya emmere bagitwala ng’eweereddwayo eri ebifaananyi,+ era olw’okuba omuntu waabwe ow’omunda munafu, ayonoonebwa.+ 8 Naye eby’okulya si bye bituleetera okusiimibwa Katonda;+ bwe tutalya tetulina kye tufiirwa, ne bwe tulya tetulina kye twongerwako.+ 9 Naye mwegendereze, eddembe lye mulina lireme kufuuka kyesittaza eri abanafu.+ 10 Singa omuntu alaba nga ggwe amanyi oliira emmere mu yeekaalu y’ebifaananyi, omuntu we ow’omunda omunafu taamuleetere kulya mmere eweereddwayo eri ebifaananyi? 11 Mazima ddala, muganda wo oyo omunafu Kristo gwe yafiirira azikirira olw’okumanya kwo.+ 12 Naye bwe mukola ekibi ku baganda bammwe, ne mulumya omuntu waabwe ow’omunda omunafu,+ muba mwonoona eri Kristo. 13 N’olwekyo, eky’okulya bwe kiba kyesittaza muganda wange, sijja kuddamu kulya nnyama nneme kwesittaza muganda wange.+


text:
Ebyobulamu
Abalwadde e Mukono balajanye
Bernard Kateregga
May 20th, 2016
Abatuuze be Ntanzi mu gomboloola ye Ntenjeru district ye Mukono balajanidde gavumenti okuvaayo ebadukirire ku mbeera yebyo’bulamu embi mu kitundu. Bano bagamba balina endwadde ezenjawulo wabula eddwaliro lya gavumenti mu kitundu erya Kojja HC.IV tebabawa bujanjabi bwebetaaga. Bano okubadde nabakadde basangiddwa nga basinda bagamba abasawo […]
Ekirwadde kya Cholera kizzemu
Bernard Kateregga
March 10th, 2016
Ekirwadde kya Cholera kizzemu okubalukawo mu disitulikiti ye Sironko nga tewanayita namyezi 2 nga kyekiggye kigoye abeeno. Kati abantu 3 bebakaweebwa ebitanda mu malwaliro agenjawulo. Ku ntandikwa y’omwaka guno cholera yazingako ebitundu bye Mbale ne Sironko nga era yatta abantu 10 n’abalala nebaweebwa ebitanda. […]
Abasawo mubasseemu amaanyi
Ali Mivule
February 9th, 2016
Minisitule y’ebyobulamu eweereddwa amagezi okuteeka amaanyi ku basawo abagaana okukolera gyebabasindika yadde mu byalo. Kino kigendereddwamu kukendeeza ku bbula ly’abasawo. Amagezi gano gaweereddwa ssentebe w’akakiiko akakola ku by’obulamu n’ategeeza nga abasawo bwebajja okusoboloa okugabanyizibwa kyenkanyi nemubitundu ebizibu okutuukamu. Mu mwaka gwa 2014-2015 akakiiko kawandiisa abasawo […]
Siriimu anafuya omubiri
Ali Mivule
February 3rd, 2016
Abakugu mu bulwadde bwa mukenenya bakizudde nti eddagala eriweweeza ku bulwadde bwa Mukenenya linafuya omuntu n’aba ng’akwatibwa mangu endwadde. Omukugu mu kunonyereza ku ndwadde ezibuna amangu, Dr. Damali Nakanjako agamba nti bekenenyezza abantu abatandika ku ddagala mu mwaka gwa 2008 wegwatuukidde mu mwaka gwa 2015 […]
Ab’omwenge bagenze mu malwaliro
Ali Mivule
February 3rd, 2016
Abasogozi b’omwenge batandise kawefube w’okubangula abantu ku kabi akali mu kunywa ennyo omwenge mu malwaliro. Omukulu mu kkampuni ya Nile Breweries Onapito Ecomoroit agamba nti kampeyini eno bagisoosezza mu bakyala abali embuto okulaba nti tebanywa mwenge kubanga gwa bulabe eri omwana. Kawefube eno bagenda ku […]
Ebola awedde mu Liberia
Ali Mivule
January 14th, 2016
Eggwanga lya Liberia lirangiriddwa ng’eriweddemu ekirwadde kya Ebola. Ab’ekibiina ky’ensi yonna ekikola ku byobulamu kyekirangiridde bino oluvanyuma lw’ennaku 42 nga tewali afunye bulwadde buno. Liberia yegasse ku Guinea ne Sierra Leone abasooka okulangirirwa nti tebakyalina Ebola Wabula ekibiina kino amawanga gano gakusigala nga gatoba n’ebirekeddwa […]
Mulongoose amalwaliro g’emitwe
Ali Mivule
January 7th, 2016
Minisitule y’ebyobulamu esabiddwa okwongera okulongoosa amalwaliro agajanjaba abalwadde b’emitwe. Abakugu mu nsonga z’emitwe bagamba abalalu basukkiridde ku makubo lwa gavumenti kulemererwa kubakuumira mu malwaliro. Omwogezi w’ekibina ekibudabuda abantu mu ggwanga Ali Male agamba abantu bano bafuukidde ddala ekizibu nga betaba mu buzzi bw’emisango okuli okulumba […]
Abavubuka ssiba kwekalakaasa
Ali Mivule
December 14th, 2015
Abatuuze mu disitulikiti ya Abim basazizzamu akediimo kaabwe kebabadde bategese okulaga obutali bumativu bwabwe ku ky’okuwumuza abasawo 3 abalambuza Dr. Kiiza Besigye eddwaliro lya disitulikiti nga liri mu mbeera mbi. Abatuuze bano basazizzamu akediimo kano oluvanyuma lw’omuwandiisi wenkalakalira Dr. Asuman Lukwago okuvumirira ekiteeso ky’okuwummuza abasawo […]
abalina siriimu baboolebwa
Ali Mivule
December 10th, 2015
Gavumenti esabiddwa okwongera okubangula abantu ku ngeri y’okukwatamu abantu abalina obulwadde bwa mukenenya. Akulira ekibiina ekigatta abalina mukenenya Dora Kikyonkyo agambye nti abantu bangi abalina mukenenya naddala abakyala bakyaboolebwa nga bangi babalaba ng’abenzi. Agambye nti bangi tebafiibwaako, tebafuna bujjanjabi ate nga tebafuna na bubaka bwetaagisa […]
Abalina omusaayi ogutakwata babaano
Ali Mivule
December 4th, 2015
Obadde okimanyi nti waliwo abantu abalina omusaayi ogutakwata nga ssinga bafuna ekiwundu guyiika okutuuka lwebafa. Kakati abantu abasoba 50 beebasangiddwa n’embeera y’abantu balina omusaayi ogutakwata Bano babazuulidde mu nkambi ekubiddwa ku ddwaliro e Mulago ng’etegekeddwa abalwanyisa ekirwadde kino Omusawo e Mulago Mary Nziabake, agambye nti […]


text:
Chapter 12
1 Mukama n'abagamba Musa ne Alooni mu nsi ey'e Misiri, ng'ayogera nti
2 Omwezi guno gulibabeerera ogw'olubereberye mu myezi: gulibabeerera omwezi ogw'olubereberye ogw'omwaka.
3 Mugambe ekibiina kyonna ekya Isiraeri, nga mwogera nti Ku lunaku olw'ekkumi olw'omwezi guno balyetwalira buli muntu omwana gw'endiga, ng'ennyumba za bajjajja baabwe bwe ziri, omwana gw'endiga buli nnyumba:
4 era ennyumba bw'ebanga entono nga teemaleewo mwana gw'endiga, kale abeere ne muliraanwa we ali okumpi n'ennyumba ye bamutwale ng'omuwendo gw'emyoyo gy'abantu bwe guli; buli muntu nga bw'alya, mulibalibwa ku mwana gw'endiga.
5 Omwana gw'endiga gwammwe tegulibaako bulema, omusajja ogwakamala omwaka: muliguggya mu ndiga oba mu mbuzi:
6 muligutereka okutuusa olunaku olw'ekkumi n'ennya olw'omwezi guno: ekkuŋŋaaniro lyonna ery'ekibiina kya Isiraeri baligutta lwaggulo.
7 Era balitwala ku musaayi, baguteeke ku mifuubeeto gyombi ne ku kabuno, mu nnyumba mwe baliguliira.
8 Awo balirya ennyama mu kiro kiri, ng'eyokebwa n'omuliro, n'emigaati egitali mizimbulukuse; baligiriira ku nva ezikaawa.
9 Temugiryangako mbisi, newakubadde enfumbe n'amazzi wabula enjokye n'omuliro; omutwe gwayo n'ebigere byayo n'eby'omunda byayo.
10 Nammwe temugiirekangawo okutuusa enkya; naye erekebwako okutuusa enkya muligyokya n'omuliro.
11 Era bwe mutyo bwe muligirya; nga mwesibye ebimyu, n'engatto nga ziri mu bigere byammwe, n'omuggo nga guli mu mukono gwammwe: mugiryanga mangu: eyo kwe kuyitako kwa Mukama.
12 Kubanga ndiyita mu nsi ey'e Misiri mu kiro kiri, ndikuba ababereberye bonna mu nsi ey'e Misiri, omuntu era n'ensolo; era ku bakatonda bonna ab'e Misiri ndisala emisango: nze Mukama.
13 Awo omusaayi gulibabeerera akabonero ku nnyumba ze mulimu: nange bwe ndiraba omusaayi, ndibayitako, so tewalibeera lumbe ku mmwe okubazikiriza, bwe ndikuba ensi ey'e Misiri.
14 Era olunaku luno lulibabeerera ekijjukizo, na mmwe munaalwekuumanga embaga ya Mukama: mu mirembe gyammwe gyonna munaalwekuumanga embaga mu tteeka eritaggwaawo.
15 Ennaku musanvu mulirya emigaati egitazimbulukuswa; era ne ku lunaku olw'olubereberye munaggyangamu ekizimbulukusa mu nnyumba zammwe: kubanga buli alya emigaati egizimbulukuswa okuva ku lunaku olw'olubereberye okutuusa olunaku olw'omusanvu, omwoyo ogwo gulisalibwa ku Isiraeri.
16 Era ku lunaku olw'olubereberye walibabeerera okukuŋŋaana okutukuvu, era ku lunaku olw'omusanvu okukuŋŋaana okutukuvu; emirimu gyonna gyonna gireme okukolebwa mu nnaku ezo, wabula gye yeetaaga buli muntu okulya, egyo gyokka kye kirungi okukolebwa mmwe.
17 Mulyekuuma embaga ey'emigaati egitazimbulukuswa; kubanga ku lunaku luno lwennyini lwe nziyiddemu eggye lyammwe mu nsi ey'e Misiri: kye munaavanga mulwekuuma olunaku luno mu mirembe gyammwe gyonna mu tteeka eritaggwaawo.
18 Mu mwezi ogw'olubereberye ku lunaku olw'ekkumi n'ennya olw'omwezi olweggulo, mulirya emigaati egitazimbulukuswa, okutuusa olunaku olw'amakumi abiri mu lumu olweggulo.
19 Ennaku musanvu ekizimbulukusa tekirirabika mu nnyumba zammwe: kubanga buli alya ekizimbulukuse, omwoyo ogwo gulisalibwa ku kibiina kya Isiraeri, bw'aliba munnaggwanga oba nga nzaalwa.
20 Temulyanga ekizimbulukuse; mu bifo byammwe byonna mulyanga emigaati egitazimbulukuswa.
21 Musa n'alyoka abayita abakadde bonna aba Isiraeri, n'abagamba nti Mulonde mwetwalire abaana b'endiga ng'ennyumba zammwe bwe ziri, mutte okuyitako.
22 Nammwe mulitwala omuvumbo gwa ezobu ne munnyika mu musaayi ogw'omu kibya, ne mumansulira ku kabuno n'emifuubeeto gyombi n'omusaayi ogw'omu kibya; temufuluma omuntu yenna mu mulyango ogw'ennyumba ye okutuusa enkya.
23 Kubanga Mukama aliyita okukuba Abamisiri; awo bw'aliraba omusaayi ku kabuno ne ku mifuubeeto gyombi, Mukama aliyita ku mulyango, so talireka muzikiriza okuyingira mu nnyumba zammwe okubakuba.
24 Era mulyekuuma ekigambo ekyo ng'etteeka eri ggwe n'eri abaana bo eritaggwaawo.
25 Awo bwe muliba mutuuse mu nsi Mukama gy'alibawa, nga bwe yasuubiza, muneekuumanga okuweereza kuno.
26 Awo olulituuka abaana bammwe bwe balibagamba nti Okuweereza kwammwe kuno amakulu ki?
27 mulyogera nti Ye ssaddaaka ey'okuyitako kwa Mukama eyayita ku nnyumba z'abaana ba Isiraeri mu Misiri bwe yakuba Abamisiri n'awonya ennyumba zaffe. Abantu ne bakutama ne basinza.
28 Abaana ba Isiraeri ne bagenda ne bakola bwe batyo; Mukama nga bwe yalagira Musa ne Alooni, bwe batyo bwe baakola.
29 Awo olwatuuka mu ttumbi Mukama n'akuba abaana ababereberye bonna ab'omu nsi ey'e Misiri, okuva ku mubereberye wa Falaawo eyatuula ku ntebe ey'obwakabaka, okutuuka ku mubereberye ow'omusibe eyali mu kkomera; n'embereberye zonna ez'ebisibo.
30 Falaawo n'agolokoka ekiro, ye n'abaddu be bonna n'Abamisiri bonna; ne waba okukaaba okunene mu Misiri; kubanga tewaali nnyumba etaafaamu muntu.
31 N'abayita Musa ne Alooni ekiro, n'ayogera nti Mugolokoke muve mu bantu bange, mmwe era n'abaana ba Isiraeri; mugende, mumuweereze Mukama nga bwe mwayogera.
32 Mutwale endiga era n'ente zammwe, nga bwe mwayogera, mugende; mumpe omukisa nange.
33 N'Abamisiri ne babakubiriza abantu, okubanguyiriza okuva mu nsi; kubanga baayogera nti Tufudde fenna.
34 Abantu ne batwala obutta bwabwe nga tebunnaba kuzimbulukusibwa, ebibbo byabwe eby'okugoyeramu nga bisibiddwa mu ngoye zaabwe ku bibegabega byabwe.
35 Abaana ba Isiraeri ne bakola ng'ekigambo kya Musa; ne basaba Abamisiri ebintu ebya ffeeza n'ebintu ebya zaabu, n'engoye:
36 Mukama n'abawa abantu okwagalibwa mu maaso g'Abamisiri, ne babawa bye baasaba. Ne banyaga Abamisiri.
37 Abaana ba Isiraeri ne batambula okuva mu Lameseesi okutuuka mu Sukkosi, ng'obusiriivu mukaaga abaatambula n'ebigere abasajja, era n'abaana.
38 Era n'ekibiina ekya bannaggwanga ne balinnya wamu nabo; n'endiga n'ente, ebisibo bingi nnyo.
39 Ne bookya emigaati egitazimbulukuswa n'obutta bwe baggya mu Misiri, kubanga bwali nga tebunnassibwamu ekizimbulukusa; kubanga baagobebwa mu Misiri nga tebayinza kulwa, so baali tebannaba kwefumbira mmere yonna:
40 N'okutuula kw'abaana ba Isiraeri, kwe baatuula mu Misiri, gyali emyaka ebikumi bina mu asatu.
41 Awo olwatuuka emyaka ebikumi ebina mu asatu nga giyise, ku lunaku luli eggye lyonna erya Mukama ne liryoka liva mu Misiri.
42 Kye kiro ekisaanira okukyekuuma ennyo eri Mukama okubafulumya mu nsi ey'e Misiri: ekyo kye kiro kiri ekya Mukama ekisaanira abaana bonna aba Isiraeri okukyekuumanga ennyo mu mirembe gyabwe gyonna.
43 Mukama n'abagamba Musa ne Alooni nti Lino lye tteeka ery'okuyitako: munnaggwanga yenna talyangako:
44 naye buli muddu w'omuntu agulibwa n'ebintu, bw'anaamalanga okumukomola, n'alyoka alyako.
45 Omugenyi n'omuwereeza aweebwa empeera tebalyangako.
46 Mu nnyumba emu mw'eneeriirwanga; totwalanga bweru wa nnyumba ku nnyama yaayo; so temumenyanga ggumba lyayo.
47 Ekibiina kyonna ekya Isiraeri balikukwata.
48 Era munnaggwanga bw'anaasulanga ewuwo, ng'ayagala okwekuuma okuyitako eri Mukama, abasajja be bonna bakomolebwenga, alyoke asembere akwekuume; anaabeeranga ng'enzaalwa: naye ataakomolebwenga yenna talyangako.
49 Walimubeerera etteeka limu enzaalwa n'omugenyi asula omumwe.
50 Bwe batyo bwe baakola abaana ba Isiraeri bonna; nga Mukama bwe yabalagira Musa ne Alooni, bwe batyo bwe baakola.
51 Awo ku lunaku luli Mukama n'alyoka aggya abaana ba Isiraeri mu nsi ey'e Misiri mu ggye lyabwe.


text:
Kyaddaki mwana mulenzi Lawrence Kiyingi amanyikiddwa ennyo nga King Lawrence omu ku bagagga mu kabinja ka Rich Gang avuddeyo ku nsonga z'omugenzi Ivan Ssemwanga.
Ssemwanga bukya azikibwa e Nakaliro mu disitulikiti y'e Kayunga, King Lawrence abadde musirifu nnyo nga buli muntu ayogera kyayagala.
King Lawrence bw'abadde awayamu ne 100.2 Galaxy FM ku lukomo lw'essimu agambye nti kitufu Ssemwanga yalwala naffa, nazikibwa era engeri gyeyagenda, nabbo tebayinza kukikiriza nti yagenda.
Mungeri y'emu agambye nti wadde Ssemwanga yali musajja munene, tekitegeza nti yali amusinga ssente kuba naye azewulira.
King Lawrence era awakanyiza ebigambibwa nti Ssemwanga yakuba ddiru, neyekweka okusobola okulya ssente kuba mulimu bannayuganda abalowooza mu ngeri bwetyo.
Like us on Facebook for more News, Pics, Videos, Events, Promos & lots of fun stuff..


text:
Bya VIVIEN NAKITENDE NE KIZITO MUSOKE
ABA famire y'omugagga w'e Nalukolongo, Harriet Namyenya 74, muganzi we gwe yatta n’amuziika mu kalina ye, si bamativu na nsalawo ya kkooti ey'okusiba omuvubuka eyatta omuntu waabwe emyaka 20 gyokka.
Kino kiddiridde omulamuzi Joseph Murangira owa kkooti enkulu okusingisa David Mbabaali 32, omusango gw’okutta Namyenya oluvannyuma lw’okufuna obujulizi bwonna obumulumiriza nga bwe yali emabega w’ettemu lino.
Mbabaali yakkirizza omusango kyokka n’asaba aba famire y’omugenzi okumusonyiwa.
Yasuubizza nga bw’agenda okuwa obujulizi ku basibe abalala ababiri abavunaanibwa ku ttemu lino.
Omu ku bavunaanibwa Allan Mbaziira yali mwana wa muggya we.
Omuwaabi wa Gavumenti, Chris John Bakiza yasabye omulamuzi akkirize Mbabaali ayawulibwe ku Mbaziira era omulamuzi n’alagira aggyibwe mu kkomera lya Murchison Bay atwalibwe mu lya Luzira Upper Prison.
Margaret Nampiima, omu ku booluganda lw'omugenzi yagambye nti Mbabaali yali mujoozi nnyo kuba teyakoma ku kya kutta muntu waabwe, naye yamubbako n’ebintu by’omu nnyumba byonna, n’okuggya ssente ku akawunti ze zonna mu bbanka.
“Emyaka 20 gya kusaaga kuba tukimanyi nti babala emisana n’ekiro era egyo gibeera emyaka 10 gy’agenda okusibwa. Bw’obala emyaka ebiri gy’amaze mu kkomera bwe gitoolebwako abeera agenda kusibwa emyaka munaana gyokka.” Nampiima bwe yategeezezza.
Yagasseeko nti ekibonerezo ky’okutta omuntu kandibadde kalabba oba okumusiba amayisa. Ku muntu ng’amaze okukkiriza ogw’okutta kyewuunyisa okumuwa ekibonerezo ng’ekyo.
ENFA Y'OMUGENZI NAMYENYA
Ku ntandikwa ya 2015, Harriet Namyenya Mbaziira 74, yatugibwa muganzi we David Mbabaali eyalina emyaka 30 mu kiseera ekyo n’amuziika mu kinaabiro ky'omu nnyumba n’amuzimbako amatoffaali.
Namyenya yabula bantu be okumala akaseera, kyokka nga buli bwe bakuba ku masimu ge gavuga ne gatakwatibwa ate omuvubuka David Mbabaali agakwata n’abategeeza nga bwe yagenzeeko ebweru w'eggwanga.
Okusinziira ku kunoonyereza okwakolebwa poliisi, Namyenya yamala mu nnyumba wiiki ssatu, omulambo gwasangibwa gutandise okuvunda.
Mbabaali okumutta, yasooka kwambuka ku mwaliiro ogwa waggulu omugenzi gye yasulanga n’amutuga.
Mbabaali yategeeza baliraanwa, abaali babuuza Namyenya nga bwe yali agenze e Ghana.
Abaana b’omugenzi ababeera e London baatuukirirwa ne bategeeza nti tebamanyi mayitire ga muntu waabwe.
Baliraanwa baasalawo okuloopa Mbabaali ku poliisi, era omuyiggo ogwakolebwa gwasanga omugenzi yafiira mu kinaabiro.
Omulyango oguyingira mu kinaabiro, gwali gukubiddwaamu ebibaawo ebirimu n’emisumaali.
Kyokka poliisi bwe yali ku muyiggo, olwatuuka ku mulyango oguyingira mu kisenge omwali muva ekivundu, Mbabaali yeesooka mangu abeebyokwerinda nga bwe yali agenze okunona ennyondo.
Bwe yagenda yeemulula n’adduka era teyaddamu kulabika, okutuusa lwe yakwatibwa.
Omulambo baagusanga gutandise okuvunda nga guwunya nnyo era gwali guzingiddwa mu bulangiti.
Poliisi oluvannyuma yagwa ku biwandiiko ebyali biraga nga Mbabaali bwe yali atandise okukyusa obwannannyini bw’ebimu ku byobugagga by’omugenzi.
Abantu abawerako baakwatibwa omwali ne Allan Mbaziira, eyali ayita omugenzi maama we era ng’ono Mbabaali amulumiriza nti naye yali mu lukwe.
Abooluganda baategeeza nga Mbabaali ne Allan Mbaziira bwe baalina ebbanja lya bbanka lya bukadde 100 ze beewola ne zibalema okusasula.
Baasalawo okutunda ekizimbe ky’omukadde kye baali baateekayo ng’omusingo.
Omugagga eyali agula ennyumba, yabategeeza nti ayagala nnyumba nkalu olwo kwe kuyiiya eky'okuggyawo omugenzi.
Kyategeezeddwa nti Allan Mbaziira yali yaakeegeza mu kutta omugenzi emirundi esatu era buli lwe yanywanga omwenge ng'amwewerera okumutta amuviire mu maka ga kitaabwe.
Mbabaali we baamukwatira yali amaze okwezza emu ku mmaali y'omugenzi esinga obungi, nga waliwo n'ettaka erisangibwa ku luguudo lw'e Mityana lye yali agezaako okutunda kyokka ne bazuula omulambo ng'akyali mu ntegeka y'okulitunda.
Namyenya ne Mbabaali baali bafumbo, wadde ng’omugenzi yali asinga ku mulenzi emyaka 42.
Olw’omukwano omungi, Mbabaali yasalawo okwetuuma erinnya lya Mbaziira eyali bba w’omugenzi.
NAMYENYA Y'ANI?
Omugenzi Harriet Namyenya Mbaziira, yasooka kufumbirwa looya omukuukuutivu omugenzi Emmanuel Mbaziira, gwe yazaalamu abaana bataano okuli; Louis Mbaziira, Henry Mbaziira, Betty Mbaziira (mugenzi), Nite Mbaziira ne Victoria Mbaziira.
Baafuna obutakkaanya mu myaka gya 1970 Namyenya kwe kufumbirwa munna DP omugenzi Ali Lubega eyali omukwanaganya w'ekibiina kino ebweru w'eggwanga mu gya 1970 ne 1980.
Yakolerako mu gavumenti ya Godfrey Lukongwa Binaisa era nga yalina ebizimbe ebiwera e Wandegeya.
Lubega yamuzaalamu abaana bataano okuli; Faridah Lubega, Diriisa Lubega, Mariam Kigongo Lubega, Namusisi (mugenzi) ne Hamza Lubega (mugenzi).
Mu 1980 badduka mu ggwanga ne bagenda e Bungereza n’abaana bonna oluvannyuma lw’okuyigganyizibwa nti baali bakolagana n’abayeekera.
Mu 1996 Namyenya yakomawo ku butaka e Uganda, n’asiisira mu maka ga bba (Mbaziira) e Nalukolongo gye baamuttira.


text:
Search Music, MP3 Songs or Artists
Download MP3 Songs for Free
Ani Yali Amanyi Elly Wamala
Download Ani Yali Amanyi Elly Wamala MP3 for free
Ani Yali Amanyi - Elly Wamala
Source: youtube
Ani yali amanyi by GNL ft elly wamala
Source: youtube
Ani Yali Amanyi? - Pr. WIlson Bugembe WITH English and Luganda Lyrics
Source: youtube
Tebifana Richie - Ani yali amanyi {SHAMAC} Ugandan music
Source: youtube
Ani Yali Amanyi
Source: youtube
Ani Yali Amanyi Elly Wamala YouTube
Source: youtube
Ani yali amanyi
Source: youtube
ani yali amanyi by gnl ft elly wamala
Source: youtube
Ani Yali Amanyi
Source: youtube
Ani Yali Amanyi (Dj Senior'B Remix) BY Benon Mugumbya [HD] [2SHYEnts.com]
Source: youtube
Counter code
standard
NO JAVASCRIPT
Site use frames
Paste this code in your HTML editor where you would like to display the counter, at the bottom of the page, in a table, div or under a menu.


text:
Kyaddaki entekateeka z'okuziika Carol Atuhirwe eyafudde ekirwadde kya Kansa e Bulaaya zifulumiziddwa.
Omulambo gwa Carol gutusibwa mu ggwanga olunnaku olw'enkya ku Mmande nga 7, June, 2017 mu nnyonyi ya Emirates Airways.
Ku lunnaku olwokubiri, bagenda kusabira omwoyo gwe mu kanisa ya All saints Church Nakasero, oluvanyuma omubiri gwe gutwalibwe ku kyalo Ishongororo, Kabale mu disitulikiti y'e Kabale, azikibwe ku Lwokusatu.
Abantu omwaka oguwedde, balaga Carol omukwano nga bayitibwa ku Panamera bar e Naggulu okwoza emmotoka era ku bukadde 270 Carol ze yali anoonya okugenda mu ddwaliro, bamusonderayo obukadde 57.
Ku lunnaku olwo, n'abakozi ba 100.2 Galaxy FM nga bakulembeddwamu DJ Neemrod betaba mu kunoonya ensimbi wabula ekyembi yafudde.
Like us on Facebook for more News, Pics, Videos, Events, Promos & lots of fun stuff..


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
5 N’olwekyo, nga bwe tuyitiddwa abatuukirivu olw’okukkiriza,+ ka tubeere mu mirembe ne Katonda okuyitira mu Mukama waffe Yesu Kristo,+
2 era okuyitira mu ye tutuuse ku kisa eky’ensusso kye tulimu kati olw’okukkiriza,+ era ka tusanyuke olw’essuubi ery’ekitiibwa kya Katonda.
3 Si ekyo kyokka, naye era ka tusanyuke nga tubonaabona,+ kubanga tumanyi nti okubonaabona kuleeta obugumiikiriza;+
4 obugumiikiriza buleeta okusiimibwa;+ okusiimibwa kuleeta essuubi,+
5 era essuubi terimalaamu maanyi,+ kubanga okwagala kwa Katonda kufukiddwa mu mitima gyaffe okuyitira mu mwoyo omutukuvu ogwatuweebwa.+
6 Kubanga bwe twali tukyali banafu,+ Kristo yafiirira abantu abatatya Katonda mu kiseera ekigereke.
7 Kiba kizibu omuntu okufiirira omuntu omutuukirivu, naye oboolyawo omuntu ayinza okwewaayo okufiirira omuntu omulungi.
8 Naye Katonda atulaga okwagala kwe, kubanga bwe twali tukyali boonoonyi, Kristo yatufiirira.+
9 N’ekisinga ekyo, okuva bwe tuyitiddwa abatuukirivu olw’omusaayi gwe,+ okuyitira mu ye tujja kuwona obusungu bwa Katonda.+
10 Bwe kiba nti bwe twali tukyali balabe twatabaganyizibwa ne Katonda okuyitira mu kufa kw’Omwana we,+ kaakano nga tumaze okutabaganyizibwa tuli bakakafu nti tujja kulokolebwa lwa bulamu bwa Kristo.
11 Si ekyo kyokka, naye era tuli basanyufu olw’okuba tulina enkolagana ennungi ne Katonda okuyitira mu Mukama waffe Yesu Kristo, eyatusobozesa okutabagana ne Katonda.+
12 Bwe kityo, okuyitira mu muntu omu ekibi kyayingira mu nsi, okufa ne kuyitira mu kibi,+ okufa ne kubuna ku bantu bonna kubanga bonna baayonoona+—.
13 Kubanga ekibi kyaliwo mu nsi ng’Amateeka tegannabaawo, naye tewali avunaanibwa kibi nga tewali mateeka.+
14 Naye okufa kwafuga nga kabaka okuva ku Adamu okutuuka ku Musa, era kwafuga n’abo abataayonoona mu ngeri y’emu nga Adamu, afaanana oyo eyali ow’okujja.+
15 Kyokka ekirabo tekiri ng’ekibi. Ekibi ky’omu kyaleteera bangi okufa. Naye ekisa kya Katonda eky’ensusso n’ekirabo kye byaleetera bangi+ emiganyulo egitageraageranyizika. Ekirabo kino awamu n’ekisa eky’ensusso byatuweebwa okuyitira mu Yesu Kristo.+
16 Ate era ebyava mu kirabo tebiringa ebyo ebyava mu kibi ky’omuntu omu.+ Kubanga ekibi ekimu kyaviirako abantu okusingibwa omusango,+ naye ekirabo ekyajja oluvannyuma lw’ebibi ebingi kyaviirako bangi okuyitibwa abatuukirivu.+
17 Bwe kiba nti olw’ekibi ky’omuntu omu okufa kwafuga nga kabaka okuyitira mu oyo,+ abo abafuna ekisa eky’ensusso n’ekirabo eky’obutuukirivu+ tebalisingawo nnyo okufugira mu bulamu nga bakabaka+ okuyitira mu muntu omu, Yesu Kristo!+
18 N’olwekyo, ng’okuyitira mu kibi ekimu abantu aba buli ngeri bwe baasingibwa omusango,+ bwe kityo n’okuyitira mu kikolwa ekimu eky’obutuukirivu, abantu aba buli ngeri+ baayitibwa batuukirivu basobole okufuna obulamu.+
19 Ng’obujeemu bw’omuntu omu bwe bwaviirako bangi okufuuka aboonoonyi,+ n’obuwulize bw’omuntu omu bujja kuviirako bangi okufuuka abatuukirivu.+
20 Kaakano Amateeka gajja, okwonoona kusobole okweyongera.+ Naye ekibi bwe kyeyongera, n’ekisa eky’ensusso kyeyongera nnyo n’okusingawo.
21 Lwa kigendererwa ki? Ng’ekibi bwe kyafugira awamu n’okufa nga kabaka,+ n’ekisa eky’ensusso kijja kufuga nga kabaka okuyitira mu butuukirivu kitutuuse mu bulamu obutaggwaawo okuyitira mu Yesu Kristo Mukama waffe.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abaruumi 5
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
OKULIMA enva endiirwa kye kimu ku bintu abalimi bye batatera kwettanira naye ate nga mulimu ssente bw’osalawo nti ogenda kuzirima ng’omulimu.
Bbeeyi y’emmere tenyize Bisaso yekka, wabula abalunzi abalala ab’enkoko n’ebisolo naddala ebibeerawo ku mmere entabule basobeddwa, naye ate oba okyasaasira...
Ekitooke kino bw’okirabirala obulungi emyezi munaana gyokka nga kitandise okussa.
OLUVANNYUMA lw’abavubuka n’abakyala 40, okubangulwa ne baweebwa amabaluwa ku ffaamu ya Dr. Diana Nambatya Nsubuga, omu ku bawanguzi b’empaka z’omulimi...
KKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi...
GAVUMENTI ng’eyita mu kitongole kya Operation Wealth Creation ( OWC ) ewadde ab’e Lwengo enkoko n’emmere yaazo bibayambeko okwekulaakulanya.
BW’OGENDA mu katale essaawa eno, ettooke eryegasa osasula ssente ezitakka wansi wa 40,000/-, kino kitegeeza waakiri omulimi alitunda 25,000/- ku mugogo....
ABALUNZI mu disitulikiti ssatu okuli Luweero, Nakaseke ne Nakasongola basattira oluvannyuma lwa kalusu okuzinda ffaamu ya Kaaya eya sikweya mayiro 60 ng’egatta...
Ffaamu yaffe eri ku bugazi bwa yiika ssatu n’ekitundu nga kuno kuliko emiyembe 270 nga ye bizinensi enkulu.
MU kaweefube w’okumalawo obwavu mu Bannayuganda eyatandikibwawo Pulezidenti Museveni ng’ayita mu nkola ya ‘Operation Wealth Creation (OWC)’ ekulemberwa...
06 Jun 2017
06 Jun 2017
06 Jun 2017
06 Jun 2017
06 Jun 2017


text:
ESSIMU ye bwe yavuze n’ayanguye agikwate ereme kuzuukusa bbebi we owa wiiki omukaaga.
Wabula kye yawulidde kyamukubye wala, n’ebya bbebi n’abivaako. Omukyala eyabadde ayogera mu ddoboozi esseeneekerevu yamugambye nti; “Omwami wo yankwana emyezi esatu egiyise era tuli mu mukwano omuzito, era ne mu kiro lwe wazaala mutabani wo oyo twasula ffembi...”
Yayongerako nti; “Bw’oba tokikkiriza kankuweereze obubaka bwa laavu bwe tuludde nga tweweereza, n’ebifaananyi bye tubadde twekubisa nga tuli mu mukwano...” Kubamu akafaananyi nga bino babigambye ggwe?
Eyo y’embeera Ruth Nabukenya ow’e Mukono gye yayiseemu gye buvuddeko, ng’omuwala bba gwe yakwana mu biseera ng’ali lubuto agezaako okumukakasa nga bw’atali mwetegefu kumuleka kubanga baagalana.
Nabukenya teyalinze bba kukomawo kuva ku mulimu n’amukubira essimu abitebye, era naye yayanguye okukomawo awaka ng’atya nti munne ayinza okwekola ekikyamu.
Wabula byonna yabyegaanyi n’atuuka n’okumukakasa nti alabika obwannakawere bwe bumutawaanya.
Wabula Nabukenya yalemeddeko n’amulaga n’ennamba y’essimu y’omuwala, olwo bba n’apondooka era n’amwetondera. Wabula okuva olwo obulamu bwabwe bwakyuka era laavu yaabwe eringa eyayiikamu amazzi.
LWAKI ABASAJJA BENDA NGA BAKAZI BAABWE BALI MBUTO;
Abakoze okunoonyereza balaga nti ku basajja 10, basatu beenyigira mu bwenzi nga bakazi baabwe bali mbuto.
Nti era abakikola oluusi baba batidde ekinaabaawo oluvannyuma lw’omwana okuzaalibwa nga balowppza nti omukazi ayinza obutaddamu kumufaako ky’ava afunayo omukazi omulala gw’alaba nga ajja kumulabirira nnyo okusinga mukazi we.
Wabula abakugu mu mbeera z’abantu bagamba nti teri kikyankalanya bulamu bwa nnakawere ng’okumanya nti bba yafunyeemu omukazi omulala.
Ebirala ebiwaliriza abasajja okwenyigira mu bwenzi nga bakazi baabwe bali mbuto mulimu;
1 Okubamma akaboozi. Waliwo abasajja abalina obwagazi obungi, ate olw’okuba omukazi w’olubuto ayinza okuba nga takyayagala bya kwegatta, omusajja ky’ava anoonyaayo omukazi anaamutaasa.
2 Waliwo abalaba omwana ali mu lubuto ng’ajja okutwala ekifo kyabwe mu bulamu bwa mukaziwe, kwe kusalawo okufunayo omukazi omulala okwewala okuvuganya ne bbebi agenda okuzaalibwa
3 Oluusi abakazi basalawo okufuna embuto ate ng’abasajja tebaagala kuzaala. Ab’ekika kino kyangu okusooka okwesonyiwa omukazi okutuusa lw’azaala. Zurah Nanteza ow’e Mukono agattako nti;
4 Abakyala abamu beetamwa abaami baabwe mu kiseera nga bali mbuto. Kino kisinga kuva ku busimu mu mubiri obuba bucankalanye ate ng’oluusi omukazi ayinza obutakimanya. Beebo abatuuka n’okugoba abasajja awaka
5.Abakazi abanafuwa ennyo nga bali mbuto. Abakazi abamu bwe bafuna embuto banafuwa nnyo era nga buli kaseera abeera yeebase nga n’emirimu gy’awaka takyagikola era omusajja awaka ne bw’abaawo ng’awaka tewabeera mmere, engoye tezoozebwa, ennyumba terongoosebwa n’akoowa awaka.
6 Okuyoya okuyitiridde. Abakazi abamu bayoya ebintu ng’oluusi n’omusajja talina busobozi bwa kubigula nga buli lw’akomawo abeera yeeraliikirira omukazi okumusaba oluusi by’ataasobole kumuwa ne kimugoba awaka.
7 Abakazi abamu bakyafuwala nga bafunye embuto. Abasajja beetamwa bakazi baabwe nga bafunye embuto lwa bucaafu, ebintu ng’okuwanda, obuteerongoosa nga yeekwasa olubuto nti lunene kigoba abasajja ne banoonya abayonjo.
8 Okuyombayomba kumalako omusajja emirembe kyokka abamu bwe bafuna embuto akafuula kaze ng’omusajja buli lw’akomawo awaka tabula kye yeekwasa n’ayomba kumpi budde kukya kino kyendesa omusajja.
9 Abakazi abeeganya okufumba bwe baba embuto ate kiyitirira. Kino kireetera omusajja okunoonya gy’anaalya era eno gy’agwira ku mukazi amanyi okufumba n’amuganza.
Dr. Innocent Kalamagi Magezi agamba nti omukazi bw’abeera olubuto abasinga obwagazi bwabwe bukendeera nga tayagala kwegatta. Kino kirabika kye kimu ku bivaako abasajja okunoonya abakazi abalala okusobola okwemalako ennyonta y’omukwano.
Agamba nti abasajja abamu abatagenda mu misono n’abakazi baabwe nga bali mbuto tebafuna kumanyisibwa ku kiki kye balina okukola era bafuna okutya nti bwe beebaka ku bakazi baabwe babeera banyiga abaana kwe kusalawo obuteegatta na bakazi baabwe ne banoonyaayo abalala.
Kalamagi agattako nti olubuto bwe lukula naddala mu myezi egisembayo, omukazi abeera teyeesobola ate omusajja bw’ataba mukugu bulungi ayinza okukaluubiriza munne.
KIKI EKIYINZA OKUKOLEBWA OKUMALAWO EMBEERA ENO
Dr. Sarah Nantumbwe omuzaalisa mu ddwaaliro ly’e Masindi agamba nti abasajja balina okwettanira okugenda mu misomo ne bakazi baabwe ne bafuna okumanyisibwa ku nsonga zonna ezikwatagana n’embeera empya gye baba bayingiddemu era ne bamanya n’obukodyo bwe balina okukozesa, baleme okutya okwegatta ne bakazi baabwe nga bali mbuto.
1 Omukazi naye alina okukomya okwerowoozaako ng’atasikiriza. Oluusi abakazi bagaana okwegatta nga bali mbuto olw’engeri gye balabikamu. Kino ssinga omukazi akyeggyamu anyumirwa akaboozi okutuusioza ddala lw’azaala n’atalumya munne nnyonta ya mukwano.
2 Mwogere n’omusawo ku sitayiro ze muyinza okukozesa ne munyumirwa ate ng’omukazi takooye wadde okulumizibwa. Kino kijja kuyamba omusajja okufuna ky;ayagala aleme kulabankana.
3 Nga tonnafuna luboto, kirungi musooke mukyogereko era mukkaanye, okwewala okuzaala ng’omusajja
4 Bwe mubeera n’obutakkaanya ku nsonga yonna ng’abaagalana, kirungi musooke mugimalewo nga temunnalowooza ku bya kuzaala.
5 Abakazi okufuga embeera nga bafunye embuto, Kalamagi agamba nti ekintu bw’okiteeka ennyo mu bwongo kikulemerako naye ate bw’otokirowoozaako ne kifuuka kikulu nnyo ne weteekamu embeera nti omwami wange mmwagala osigala omwagala naye bw’oyimbirira nti olubuto lwamunkyaya era omukyayira ddala n’awatali nsonga so balina kweteeka mu mbeera ya kwagala baami baabwe okuggyawo okutabuka.
6 Obugumiikiriza eri abasajja, abasajja balina okumanya nti olubuto lubeera lwa myezi bwezi era ng’omuntu abeera ajja kuzaala ekyo kiveewo bw’aba alina embeera embi gyafunye omusajja alina okugumira embeera eyo mu kifo ky’okudda mu kwenda ate gy’ayinza okufunira endwadde zinnamutta.
7.Okwagalana kintu kikulu nnyo mu mbeera eno, abafumbo nga muli mu mbeera ey’okwagalana kiyamba nnyo omukazi ne bw’afuna olubuto takyusa nnyo mpisa naye abamu okwagala bwe kutabaawo kino kye kizaala emize omukazi n’akozesa omukisa guno okulaga nti bba tamwetaaga ne bba n’asalawo okukola by’asanze.
8 Abasajja okufaayo ennyo ku bakazi baabwe nga bafunye embuto kino kibayambako okufuna obwagazi n’obutanafuwa nnyo bwe baba balya bulungi, abasajja bafube okulaba nga bagezaako okuwa bakazi baabwe bye babeera babasabye naddala eby’okulya. Kino kimuleetera okukufaako naye buli lw’akusaba n’otamuwa nga naye yeeyongera okwetamwa.
9 Mweteekemu okwesunga omwana abeera mu lubuto kino kisobozesa omukazi obuteetamwa lubuto ko n’omusajja era ky’ongera obwagazi eri bombi naye eky’okwetamwa era abaagalana nga mwembi mwekaanya olubuto okwagala kugwaawo olwo n’ekireetera omusajja okubulwa emirembe nayenda.
KW’OLABIRA OMWAMI WO NTI ALINAYO OMULALA
Ebimu ku biyinza okukulaga nti munno yandiba ng’afunye omulala mulimu; okukomawo ng;awunya obuwoowo bw’otomanyi, okulwawo okukomawo awaka, afuna safaali z’ataalina, bamukubira essimu mu budde bw’ekiro, ate abalala ayinza okutandika okukulaga omukwano gw’olusuusuuto.


text:
Essuula 1
1 Simooni Peetero, omuddu era omutume wa Yesu Kristo, eri abo abaafuna okukkiriza okw'omuwendo omungi nga ffe bwe twafuna mu butuukirivu bwa Katonda waffe era Omulokozi waffe Yesu Kristo;
2 ekisa n'emirembe byeyongerenga gye muli mu kutegeerera ddala Katonda ne Yesu Mukama waffe;
3 kubanga obuyinza bw'obwakatonda bwe bwatuwa byonna eby'obulamu n'eby'okutya Katonda, olw'okutegeerera ddala oyo eyatuyita olw'ekitiibwa n'obulungi bwe ye;
4 ebyatuweesa ebisuubizibwa eby'omuwendo omungi ebinene ennyo; olw'ebyo mulyoke mugabanire awamu obuzaaliranwa bwa Katonda, bwe mwawona okuva mu kuzikirira okuli mu nsi olw'okwegomba.
5 Naye era olw'ekyo kyennyini bwe muleeta ku lwammwe okufuba kwonna, ku kukkiriza kwammwe mwongerengako obulungi, era ne ku bulungi bwammwe okutegeera;
6 era ne ku kutegeera kwammwe okwegendereza; era ne ku kwegendereza kwammwe okugumiikiriza; era ne ku kugumiikiriza kwammwe okutya Katonda;
7 era ne ku kutya Katonda kwammwe okwagala ab'oluganda; era ne ku kwagala ab'oluganda kwammwe okwagala.
8 Kubanga bwe muba n'ebyo ne biba ebingi, bibafuula abatali bagayaavu n'ababala ebibala olw'okutegeerera ddala Mukama waffe Yesu Kristo.
9 Kubanga ataba n'ebyo ye muzibe w'amaaso awunawuna, bwe yeerabira okunaazibwako ebibi bye eby'edda.
10 Kale, ab'oluganda, kyemunaavanga mweyongera obweyongezi okufubanga okunyweza okuyitibwa kwammwe n'okulondebwa: kubanga ebyo bwe munaabikolanga, temulyesittala n'akatono:
11 kubanga bwe kityo tewalibulawo bugagga mu kuyingira kwammwe mu bwakabaka obutaggwaawo obwa Mukama waffe era Omulokozi waffe Yesu Kristo.
12 Kyennaavanga njagala ennaku zonna okubajjukiza ebyo newakubadde nga mubimanyi ne munywerera mu mazima ge mulina.
13 Era ndowooza nga kya nsonga, nga nkyali mu nsiisira eno, okubakubirizanga nga mbajjukiza;
14 nga mmanyi nga nditera , okwambula amangu ensiisira yange, era nga Mukama waffe Yesu Kristo bwe yantegeeza.
15 Naye era nnaafubanga okubayinzisa buli kaseera nga mmaze okufa okujjukiranga ebyo.
16 Kubanga tetwagoberera ngero ezaagunjibwa n'amagezi bwe twabategeeza obuyinza n'okujja kwa Mukama waffe Yesu Kristo, naye twalaba n'amaaso gaffe obukulu bwe.
17 Kubanga yaweebwa Katonda Kitaffe ettendo n'ekitiibwa, eddoboozi bwe lyava mu kitiibwa ekimasamasa ne lijja gy'ali bwe liti nti Ono ye Mwana wange omwagalwa, gwe nsanyukira ennyo:
18 n'eddoboozi eryo ffe ne tuliwulira nga liva mu ggulu, bwe twali awamu naye ku lusozi olutukuvu.
19 Era ekisinga obunywevu tulina ekigambo kya bannabbi; mukola bulungi okukiraba ekyo, ng'ettabaaza eyakira mu kifo eky'ekizikiza, okutuusa obudde bwe bulikya emmunyeenye ekeesa obudde n'eyaka mu mitima gyammwe:
20 nga mumaze okutegeera kino, nti buli kigambo ekya bannabbi ekyawandiikibwa tekitegeeza kukoma kw'oyo yekka.
21 Kubanga siwali kigambo kya bannabbi ekyali kireeteddwa mu kwagala kw'abantu: naye abantu baayogeranga ebyava eri Katonda, nga bakwatiddwa Omwoyo Omutukuvu.